title: Imponderabilia

text: Jo 1600-luvulla Francis Bacon oli esittänyt vaihtoehtoisen hypoteesin, jonka mukaan lämpö ei ole erityinen aine vaan aineen pienimpien osien liikettä. Samoin jo Christiaan Huygens oli selittänyt valon aaltoliikkeeksi. Nämä käsitykset tulivat kuitenkin yleisesti hyväksytyksi vasta 1800-luvun alkupuolella. Vuonna 1820 Hans Christian Ørsted havaitsi, että sähkövirta vaikuttaa lähellä oleviin magneetteihin, ja pian tämän jälkeen André Marie Ampère selitti, että myös kestomagneettien magnetismi johtuu aineessa olevista alkeisvirtasilmukoista Paljon myöhemmin sähkövaraus osoittautui erääksi alkeishiukkasten perusominaisuudeksi, mutta makroskooppisessa aineessa esiintyvät sähkövaraukset johtuvat nimenomaan elektronien siirtymisestä kappaleesta toiseen. Elektronit ovat tosin massallisia hiukkasia, mutta niiden massa on vain noin 1/1800 nukleonien massasta.


title: Imponderabilia

text: Kuvaannollisesti imponderabilioilla tarkoitetaan joskus asioita, joiden vaikutuksia on vaikea selvittää.


title: Pääsiäissaaren historia

text: Pääsiäissaaren historia alkaa nykynäkemyksen mukaan polynesialaisten saapumisella lännestä veneillä joskus 900–1200 jaa. Thor Heyerdahlin mielestä Pääsiäissaari eli "Rapanui" olisi asutettu ainakin osin idästä, eli inkat tai heidän edeltäjänsä olisivat perustaneet sinne päällikkökuntia. Joka tapauksessa Pääsiäissaarelle syntyi hieman yli kymmenen kilpailevaa klaania, joita pappisylimykset johtivat. Nämä rakennuttivat alaisillaan jättimäisiä patsaita "moai"ta ja näiden valtavia alustoja "ahu"ja. Lopulta saaren metsät oli käytetty loppuun, eikä enää kyetty tekemään kalastusveneitä. Soturit kaappasivat vallan papistolta 1600-luvulla. Alkoi ihmissyönnin, sotien ja nälänhätien aika. Eurooppalaiset saapuivat Pääsiäissaarelle 1722. Perulaiset veivät monia saaren asukkaita orjiksi kaivoksiin 1800-luvulla. Sen lisäksi taudit ja maastamuutto alensivat alkuperäisväestön määrää hieman yli sataan henkeen. Vuonna 1888 saari siirrettiin Chilen hallintaan, ja vasta vuonna 1966 alkuperäisasukkaat saivat kansalaisoikeudet.


title: Pääsiäissaaren historia

text: Rapanuiden perinteistä ja tavoista tiedetään käytännössä vain vanhojen tutkimusretkien ansiosta. Vanhin dokumentti saaresta on hollantilaisen Jakob Roggeveenen ajoilta. Hän löysi saaren ensimmäisenä eurooppalaisena 6. huhtikuuta 1722, joka oli pääsiäispäivä. Tuolloin saarelta löytyi kaksi etnistä ryhmää. Myöhemmin saarelle saapui muitakin eurooppalaisia, mm. Cook ja de La Pérouse, ja saaresta tuli maakiintopiste matkalla Oseaniaan. Saaren asukkaille yksi kohtalokkaimmista vierailuista oli muukalaisjoukon saapuminen saarelle Perun El Callaosta. He veivät vuosien 1859 ja 1863 välillä noin kahdellakymmenellä laivalla 2000 saaren asukasta orjiksi maatiloille ja tappoivat suuret joukot niitä, joita eivät voineet viedä mukanaan. Pappisluokan täydellinen hävittäminen merkitsi suurta menetystä: mm. Polynesian ainoa kirjoitus rongo rongo jäi siitä lähtien selvittämättömäksi. Epidemiat kuten tuberkuloosi ja isorokko sekä 250 saarelaisen lähtö katolilaisten lähetyssaarnaajien mukana Tahitille kutisti väestön pienemmäksi kuin koskaan, 110 henkeen vuonna 1877.


title: Pääsiäissaaren historia

text: Hieman myöhemmin Valparaíson piispa osti saarelta 600 hehtaaria maata Chilen laivaston kapteeni Policarpo Toron neuvotteluiden myötä, sekä Tahitilta kotoisin olevat Dutrou-Bornier, John Brander ja Salmonin veljekset oman osuutensa, vaikka perinteiden mukaan saaren maita ei voinut myydä.


title: Pääsiäissaaren historia

text: 9. syyskuuta 1888 Chilen onnistui saada allekirjoitettua sopimus kuningas Atamu Tekenan kanssa. Asiakirja laadittiin espanjaksi sekä toinen versio rapanuin ja tahitin kielen sekoituksella, mutta niiden sisällöissä oli eroja. Rapanuiden suullinen perimätieto kertoo kuningas Atamu Tekenan ottaneen palan nurmikkoa multineen luovuttaen nurmikon chileläisille lähettiläille ja jättäen itselleen mullan. Antropologi Paloma Hucke tulkitsee eleen vallan luovuttamisena chileläisille, mutta säilyttäen oikeudet maahan saaren asukkailla itsellään. Kun Policarpo Toro tarjosi saaren kuninkaalle rahaa säkistä, tämä hylkäsi tarjouksen sanoen "[...] "lleva tu plata, que yo, ni ningún kanaka, hemos vendido terreno alguno" [...]" eli ”vie rahasi, minä eikä kukaan kanaka ole myyneet mitään maata”. Päiviä myöhemmin, kun Pedro Pablo Toro nosti Chilen lippua salkoon saarella, kuningas sanoi ""Al levantar tu bandera no quedas dueño de la isla porque nada hemos vendido: sabemos que el señor Obispo puso a la Isla bajo el protectorado de Chile, pero no se ha vendido nada"".[1] eli ”nostaessasi lippua sinusta ei tule saaren omistaja, koska emme ole myyneet mitään: tiedämme, että herra Piispa saattoi saaren Chilen protektoraatin alaiseksi, mutta mitään ei ole myyty”.


title: Pääsiäissaaren historia

text: Saarelaiset olivat tästä lähtien eristettyjä saarelleen, josta heillä ei ollut oikeutta lähteä. Heillä ei myöskään ollut kansalaisoikeuksia ennen kuin vuodesta 1966 lähtien, ja he kokivat, että muukalaiset ja Chilen laivasto olivat ryöstäneet heidän maansa. Vasta 1900-luvun lopussa maita alettiin palauttaa takaisin alkuperäisväestölle.


title: Pääsiäissaaren historia

text: Pääsiäissaari on kaukana mantereista ja monista Polynesian saaristakin. Siksi sen kulttuuria on leimannut eristyneisyys. Alkuasukkaiden luurankolöydöt, kieli ja kulttuuri yhdistävät saaren Polynesiaan. Pääsiäissaaren viljelykasvit banaani, bataatti, sokeriruoko ja kotieläin kana olivat tyypillisesti polynesialaisia. Toisaalta Pääsiäissaarelta puuttuvat muulle Polynesialle tyypilliset koirat ja siat. Alkuperäiset pääsiäissaarelaiset purjehtivat saarelle ehkä 1800 kilometrin päässä lännessä olevan Pitcairnin suunnasta. Pääsiäissaarelaiset puhuivat muinaismangarevaa, joka on itäpolynesialainen havaijin ja marquesasin sukuinen kieli. Pääsiäissaaren työkalut olivat polynesialaista tyyppiä ja muistuttivat eniten varhaisia marquesasialaisia malleja. Marquesassaaret saatettiin asuttaa jo 600–800 jaa. Pääsiäissaarelaisten alkuperäinen koti lienee ollut Marquesassaarista itään olleet Mangareva, Pitcairn ja Henderson, jotka sijaitsevat Polynesian saarista lähimpänä Pääsiäissaarta. Mangerevalta Pääsiäissaarelle pääsee kanootilla parhaassa tapauksessa 17 päivässä, ja maan tunnistaa jopa parinsadan kilometrin päähän lintuparvista. Pääsiäissaarten työkalut muistuttavat Mangarevan ja Pitcairnin työkaluja ja jotkut Pääsiäissaaren patsaat erästä Pitcairnin patsasta. Myös Pääsiäissaaren kallot muistuttavat enemmän Pitcairnin ja Hendersonin kalloja kuin Marquesassaarten kalloja. Arkeologisesti Pääsiäissaari muistuttaa Mangarevaa ja Cooksaarten Mangaiaa. Punakuonakiviset isot kiviveistokset viittaavat Pitcairniin ja ehkä Tubuaisaarten Paívaeen.


title: Pääsiäissaaren historia

text: Niinpä nykyisen käsityksen mukaan polynesialaiset asuttivat Pääsiäissaaren ehkä joskus 900 jaa., viimeistään 1200 luvuilla jaa. vaeltaessaan veneillään itään. Saaren asutusajankohdasta on kiistelty kovasti. Aikaisempien käsitysten mukaan saari asutettiin 200-luvulla. Osa varhaisista ajoituksista perustuu epäluotettavaan kielten analyysiin. Polynesialaiset uudisasukkaat toivat mukanaan bataatin, banaanin ja sokeriruo'on. Lisäksi saarella kalastettiin ja pyydystettiin lintuja. Ensimmäiset uudisasukkaat raivasivat pellot. Vuoden 1000 tienoilla Pääsiäissaarella siirryttiin kehittyneeseen pappisvaltaiseen yhteiskuntajärjestykseen.


title: Pääsiäissaaren historia

text: Arkeologian, suullisen perimätiedon sekä genetiikan tukeman ja yleisesti hyväksytyimmän historiantulkinnan lisäksi on olemassa vaihtoehtoteorioita saarten alkuperäisasukkaiden alkuperästä. Jotkut ovat esittäneet ajatuksia siitä että Pääsiäissaari olisi saanut ainakin osan väestöä tai kulttuurivaikutteita intiaanien asuttamasta Etelä-Amerikasta. Pääsiäissaari sijaitsee 3 700 kilometriä Etelä-Amerikasta länteen.. Suullinen perimätieto kertoo rapanuin kansan saapuneen Pääsiäissaarelle myyttiseltä Hivan saarelta idästä. Pääsiäissaarella viljellään bataattia ja Lagenaria-kurpitsaa, jotka ovat peräisin Etelä-Amerikasta.


title: Pääsiäissaaren historia

text: Norjalainen Thor Heyerdahl purjehti 1940-luvulla Etelä-Amerikasta länteen Kon Tiki -nimisellä balsalautalla ja todisti näin, että intiaanit olisivat voineet purjehtia Pääsiäissaarelle. Thor Heyerdahlin näkemyksen mukaan Pääsiäissaaren väestö polveutuu Etelä-Amerikan inkoja edeltäneistä kansoista. Vanhat Pääsiäissaaren luulöydöt eivät tue tätä, vaan muistuttavat polynesialaisia. Myös pääsiäissaarelaisten kieli on polynesialainen.


title: Pääsiäissaaren historia

text: Perulaisen historioitsija José Antonio del Busto arvelee inkojen tehneen retken Oseaniaan. Tämä teoria perustuu oletukseen, jonka mukaan saari liittyy espanjalaisen kronikoitsija Pedro Sarmiento de Gamboan keräämiin kertomuksiin, jotka kuvailevat prinssi Inca Tupac Tupac Yupanquin tutkimusretkeä Auachumbi- ja Ninachumbi-nimisille saarille. Kyseinen tarina synnytti teorian, jonka mukaan nämä kaksi saarta olisivat Mangareva ja Rapa Nui.


title: Pääsiäissaaren historia

text: Perimätietoon ja arkeologiseen aineistoon perustuen antropologit ovat rakentaneet kuvan Pääsiäissaaren yhteiskunnasta.


title: Pääsiäissaaren historia

text: Rapanuin yhteiskuntaa hallitsi jumalista polveutuvana pidetty ariki, joka johti porrasmaista luokkayhteiskuntaa. Päällikkö oli samalla ylipappi, jonka uskottiin toimivan välittäjänä jumalan ja ihmisen välillä eli hänellä oli "mana"a. Uskomuksen mukaan yliluonnollisen päällikkö-ylipapin tehtävänä oli varmistaa tavalliselle kansalle maan ja veden antimet. Koska päälliköllä oli yliluonnollisia kykyjä, oli hänellä pyhä oikeus maahan, kalastuspaikkoihin, niistä saataviin tuotteisiin ja kaikkeen muuhun saatavilla olevaan aineelliseen hyvään.


title: Pääsiäissaaren historia

text: Saari jakautui 11–12 klaaniin. Kukin klaani hallitsi tiettyä mereen rajautuvaa aluetta. Pääsiäissaari oli jaettu klaanien kesken kuin kakku viipaleisiin. Ainakin alussa klaanien kesken lienee ollut paljon yhteistyötä, koska saaren eri osista saatiin erilaisia raaka-aineita. Myös saaren suhteellisen tasainen pinnanmuodostus suosi klaanien välisiä yhteyksiä.


title: Pääsiäissaaren historia

text: Suurin osa väestöstä asui saaren keskiosassa viljelyksien yhteydessä. Sisäosien pelloille vietiin kiviä, jotka suojasivat muun muassa kuopassa kasvatettuja kasveja, lähinnä taaroa tuulelta. Ensimmäiset kivipuutarhat lienee rakennettu sisämaahan joskus 1300 jaa. Nämä puutarhat olivat yläluokan omistamia plantaaseja, joilla rahvas työskenteli kylvö- ja korjuuaikoina.


title: Pääsiäissaaren historia

text: Saarelaisia johtanut jumalten jälkeläisinä esiintynyt eliitti asui rannikolla, jossa oli parhaat viljelymaat. Eliitti omisti sisämaan plantaasit, joissa rahvas työskenteli. Rannikolle perustettiin uskonnollisia, poliittisia ja seremoniallisia keskuksia (Anakena, Akahanga), joissa palvottiin lähes jumalten kaltaisia esi-isiä, joita moai-patsaat kuvasivat. Moait lepäsivät suurten kivitasanteiden, ahujen päällä. Klaanit kilpailivat keskenään siitä, kuka rakentaa suurimmat rakennelmat. Niinpä rakennelmien koko kasvoi ajan mittaan valtavaksi.


title: Pääsiäissaaren historia

text: Päälliköt ja eliitti asuivat rannalla "hare panga" -nimisissä suurissa taloissa, jotka muistuttivat valtavia ylösalaisin käännettyjä kanootteja. Niiden lattia tehtiin basalttikivestä, seinät oljista. Pääsiäissaarelaiset olivat ainoita polynesialaisia jotka hautasivat kuolleet polttohautaamalla.


title: Pääsiäissaaren historia

text: 174 neliökilometrin laajuisella Pääsiäissaarella saattoi asua huippukautena 6 000–8 000 ihmistä, joidenkin arvioiden mukaan jopa 15 000–30 000 ihmistä. Saaren kokoon lähden valtava väestö kulutti rajallista ympäristöä, joka melko kuivana, tuulisena, niukkaravinteisena ja vulkaanisperäisenä oli eroosiolle altis. Eliitin suurisuuntaiset rakennushankkeet lisäsivät osaltaan maaperän kulumista, koska niitä varten hakattiin metsää pois.


title: Pääsiäissaaren historia

text: Väestön liikakasvu, metsien häviäminen ja eristäytyneen saaren rajallisten luonnonvarojen loppuunkäyttäminen ajoi saaren väestön ympäristökriisiin 1600- ja 1700-luvuilla. Nykyisin Pääsiäissaarella ei ole käytännössä ollenkaan metsää. Saarella muinoin olleet palmupuumetsät hävisivät vähitellen lähes täysin vuosien 1400–1700 välillä. Palmu hävisi suureksi osaksi vuoteen 1500 mennessä. Huonot maat kuluivat ensin. Esimerkiksi maaltaan huonolla Poiken niemellä eroosio hautasi pellot noin 1400, kun palmut olivat hävinneet. Viimeinen metsä hävisi Poikesta noin 1440. Viljely alkoi uudestaan noin 1500 jaa. Mutta noin 1600 jaa. tullut toinen eroosiovaihe hävitti taas pellot. Vuoden 1650 jälkeen puuta ei enää käytetty polttoaineena. Rantojen seudun väestö laski 1700-luvulla 70 % verrattuna vuosien 1400–1600 väestöhuippuun. Maan köyhtymisen vuoksi peltojen tuotto väheni. Myös kalansaaliit vähenivät, kun uusia kanootteja ei enää pystytty rakentamaan. On havaittavissa merkkejä siitä, että metsien häviäminen tapahtui samoihin aikoihin kuin sivilisaation tuho: tältä ajalta peräisin olevista tunkioista havaitaan äkillinen kalanruotojen ja linnunluiden väheneminen, kun asukkaat eivät enää voineet rakentaa kalastusveneitä ja linnut menettivät pesimäpaikkansa. Saarella puhkesi nälänhätä. Ihmissyönti ja kanalat lisääntyivät nopeasti vuoden 1650 jälkeen, ja rottiakin alettiin syödä.


title: Pääsiäissaaren historia

text: Johtava pappiseliitti oli uskotellut rahvaalle, että se hankki jumalilta suuria satoja ja vaurautta. Perimätiedon mukaan viimeinen "ahu" ja "moai" nousivat 1620. Kun oli nälänhätä, papiston uskottavuus romahti. Noin vuonna 1680 soturit kaappasivat papistolta vallan. Heitä kutsutaan nimellä "Tangata rimata toto" ("miehet joilla on veriset kädet").


title: Pääsiäissaaren historia

text: Rahvas rakensi tuolloin talonsa aiemmin eliitin asuttamalle ranta-alueelle. Yläluokan ylämaan plantaasit hylättiin vaiheittain vuosien 1600–1680 välillä. Vuonna 1680 ei enää pystytetty uusia patsaita. Päällikön "Mana"sta ei enää piitattu, vaan valta pohjautui aseisiin.


title: Pääsiäissaaren historia

text: Saarella kehittyi myös obsidiaanista tehty keihäänkärki "mata´a", ilmeisesti klaanien välistä sodankäyntiä varten. Monet ihmiset asuivat piilossa luolissa, jotka saatettiin peittää ahuista otetuilla kivillä. Luola saattoi olla keinotekoisesti avarrettu tai rakennettu, ja siinä oli kapea sisäänkäynti jota oli helppo puolustaa. Eräs saaren nurkka oli eristetty vallihaudalla.


title: Pääsiäissaaren historia

text: Klaanipyramidi jakaantui kahteen erilliseen ryhmään, jotka olivat jatkuvassa sodassa toisiaan vastaan. Moai-patsaita kaadettiin järjestelmällisesti, kun jokin sotilasklaani saattoi kaataa toisen klaanin patsaan. Ahut häväistiin rikkomalla ne ja käyttämällä niiden osia muissa rakennelmissa ja hautausmaina. Polttohautausta ei enää harjoitettu, tilalle tuli ruumishautaus.


title: Pääsiäissaaren historia

text:
Vanha uskonto sai väistyä ja tilalle tuli lintumiehen kultti, ihmislinnun seremonia eli Tangata manu.
Lintumiehen kultissa pidettiin vuosittainen kilpailu, jossa heimojen päämiesten valitsemat edustajat uivat läheiselle Motu Nuin saarelle etsimään nokitiiran (tarkemmin oseaniantiiran, espanjaksi "gaviotín pascuense" eli ”pääsiäislokki”) munaa "manu tara"a. Ensimmäinen soturi joka palasi, takasi heimolleen oikeuden hallita saarta seuraavan vuoden ajan Tämä perinne oli vielä hengissä eurooppalaisten saapuessa saarelle.


title: Pääsiäissaaren historia

text: Saarelta on löytynyt puulaattoja, joissa on tuntematonta kirjoitusta. Niissä käytettyä kirjoitusjärjestelmää, joka tunnetaan nimellä rongorongo, ei vieläkään ole onnistuttu tulkitsemaan lukuisten kielitieteilijäsukupolvien työstä huolimatta.


title: Pääsiäissaaren historia

text: Kirjoitus kehittyi todennäköisesti 1500-luvulla. Papit näyttävät käyttäneen kirjoitusta lähinnä suullisen perimätiedon muistamisen helpottamiseen ja sukupuiden muistiinmerkitsemiseen. Toiset ovat arvelleet kirjoitusten syntyneen vasta 1700-luvulla eurooppalaisten kirjoitusten innoittamina, eräät taas arvelevat, ettei kyseessä olisi lainkaan kirjoitus. Vielä 1860-luvulla laattoja oli satoja, nykyisin niitä on 25 eri puolilla maailmaa. Näissä jäljellä olevissa laatoissa esiintyy yhteensä n. 14 000 merkkiä.


title: Pääsiäissaaren historia

text: Unkarilainen tiedemies Vilmos Hevesy (Guillaume de Hevesy) huomasi vuonna 1932 joidenkin rongorongo-merkkien muistuttavan läheisesti Induslaakson kulttuurin muinaista kirjoitusta Intiassa. Hän kirjasi ylös kymmeniä (ainakin 40) rongorongon merkkejä antaen niille vastineet Mohenjo-daron sineteistä. Tämä vastaavuussuhde on julkaistu myöhemmissä kirjoissa uudelleen, mm. Z. A. Simon (1984:95).


title: Pääsiäissaaren historia

text: Rongorongo saattaa tarkoittaa "rauha-rauha", ja tekstit saattavat olla rauhansopimuksia, mahdollisesti "pitkäkorvien" ja maata valtaavien "lyhytkorvien" välillä. Nämä arvelut ovat kuitenkin erittäin kiistanalaisia.


title: Pääsiäissaaren historia

text: Jared Diamondin esittämän yleisimmän käsityksen mukaan Pääsiäissaari olisi asutettu joskus 850 jaa. ja valtava väestönkasvu aiheuttanut ympäristökatastrofiin, jossa metsät hakattiin tarvepuiksi, poltettiin pelloiksi ja klaanien välinen kilpailu olisi edistänyt ympäristökatastrofia. Mutta Havaijin yliopiston tutkija Terry Huntin mielestä Pääsiäissaari olisi asutettu vasta noin 1200 jaa. ja ihmisten mukana tulleet rotat syöneet enimmät saaren palmut pois. Rotat syövät palmua ravinnokseen ja lisääntyvät nopeasti. Suurten moaiden teko ei olisi vaatinut suurta väestöä. Väestö olisi ollut pitkän aikaa suunnilleen 3000 henkeä, minkä eurooppalaiset kohtasivat. Pääsiäissaaren löydöt viittaavat siihen että metsää olisi paljon poltettu 1250–1500 jaa. alkaen.


title: Pääsiäissaaren historia

text: Yhdysvaltalainen antropologi Joseph Tainter ei myöskään katso arkeologisten todisteiden tukevan Diamondin tulkintaa. Hänen mukaansa saarelaiset kykenivät löytämään keinoja vastata ympäristöongelmiin lisäämällä maataloutensa intensiivisyyttä ja rakentamalla veneitä ilman suuria puitakin, jolloin patsaiden pystytyksen loppuminen ja poliittinen hajautuminen tapahtui muista kuin ekologisista syistä. Kirjassaan The Collapse of Complex Societies esittämänsä teorian mukaisesti hän olettaa, että Pääsiäissaaren kulttuurin romahdusta ei voi selittää ottamatta huomioon sosiaalisen ja poliittisen kompleksisuuden mukanaan tuomia kustannuksia, joita kompleksisuuteen suunnattujen lisäinvestointien tuottama rajahyöty ei jossakin vaiheessa enää kykene kattamaan. Tällöin yhteiskunta muuttuu rakenteiltaan kestämättömäksi.


title: Pääsiäissaaren historia

text: Tainterin mukaan Pääsiäissaaren kulttuurin romahdus on kiinnostanut tutkijoita erityisesti siksi, että eristäytyneen saaren kohtalo on malliesimerkki suljetussa järjestelmässä tapahtuvasta yhteiskunnallisesta romahduksesta ja on siksi tärkeä pohdittaessa potentiaalista modernin globaalin yhteiskuntajärjestelmän romahdusta.


title: Pamela Mandart

text: Pamela Mandart (s. 22. syyskuuta 1952) on suomalainen kirjailija sekä elokuva- ja televisiotuottaja. Elonetin mukaan hän on työskennellyt 64 elokuvassa tai dokumentissa vuosina 1987–2010.


title: Pamela Mandart

text: Pamela Mandart on julkaissut vuodesta 1983 kaunokirjallisuutta ja tietokirjallisuutta. Hän sai Suomen Kirjailijaliiton jäsenyyden vuonna 1985. Mandart sai kunniamaininnan J. H. Erkon kirjoituskilpailussa vuonna 1982.


title: Pamela Mandart

text: Mandart on keskittynyt pitkän tuottajauransa jälkeen jatkamaan työtään kirjailijana.


title: Pamela Mandart

text: Pamela Mandart sai vankeustuomion törkeästä petoksesta ja törkeästä velallisen epärehellisyydestä, jotka liittyivät Mandartin ja hänen miehensä Pekka Mandartin vuonna 2007 konkurssiin menneisiin elokuvatuotantoyhtiöihin. Hovioikeuden tuomio vuoden 2012 marraskuulta oli kahden vuoden ja kolmen kuukauden ehdoton vankeusrangaistus, joka tuli lainvoimaiseksi huhtikuussa 2014. Pekka Mandart tuomittiin ehdolliseen vankeusrangaistukseen.


title: Wolfgang Wiltschko

text: Wolfgang Wiltschko (21. elokuuta 1938 Kienberg, Böhmerwald) on saksalainen lintutieteeseen erikoistunut eläintieteilijä ja etologi.


title: Wolfgang Wiltschko

text: Wiltschko opiskeli eläin- ja kasvitiedettä sekä kemiaa Johann Wolfgang Goethe-Universität Frankfurt am Mainissa vuosina 1959–1967, ja väitteli siellä 1967 tohtoriksi punarinnan muutosta ja sen kyvystä aistia maan magneettikenttiä ("Über den Einfluss statischer Magnetfelder auf die Zugorientierung der Rotkehlchen (Erithacus rubecula)"). Hän tomi yliopiston eläintieteen laitoksen assistenttina 1967–1973.


title: Wolfgang Wiltschko

text: 1974 Wiltschko toimi William T. Keetonin stipendiaattina Cornellin yliopistossa Ithacassa. Tämän jälkeen hän oli Johann Wolfgang Goethe-Universität Frankfurt am Mainin eläintieteen professori vuodesta 1975 lähtien, kunnes vetäytyi eläkkeelle vuonna 2003.


title: Wolfgang Wiltschko

text: Wiltschko toimi Saksan Lintutieteellisen Yhdistyksen puheenjohtajana 1992–1997.


title: Diego Contento

text: Diego Armando Valentin Contento (s. 1. toukokuuta 1990 München) on saksalainen jalkapalloilija, joka pelaa FC Bayern Münchenissä. Pelinumerolla 26 pelaava Contento on pelipaikaltaan puolustaja.


title: Onslaught (Transformers)

text: Onslaught on fiktiivinen hahmo Transformers-universumissa ja lähinnä Generation 1-jatkumossa esiintynyt Decepticon ja hän johtaa myös Decepticonien alaryhmää nimeltä Combaticonit.


title: Onslaught (Transformers)

text: Onslaught on taktikko henkeen ja vereen ja uskoo, että tehtävän onnistuminen riippuu ennen kaikkea strategiasta ja taistelutaktiikoita punoessaan Onslaught joutuukin usein taistelussa taka-alalle, mutta kun hänen taktiikkansa eivät toteudukkaan toivotulla tavalla muttuu etäinen ja uneksiva huipputaktikko häikäilemättömäksi ja raivokkaaksi taistelijaksi. Tämä tosin johtuu mitä ilmeisimmin siitä, että Onslaught suuttuu kun hänen strategiansa pettää pahemman kerran.


title: Onslaught (Transformers)

text: issa Onslaught on yksi hahmoista, joka on saatavilla pelihahmoksi ladattavan lisäsisällön kautta.


title: Onslaught (Transformers)

text: Elokuvassa "" Onslaught esiintyy yhtenä Transformer Reaction Forcen vangitsemista Decepticoneista. Kun Megatron lupasi tappavansa Autobotit, jos saisi avukseen muutaman vapautetun Decepticonin, hän valitsi Onsluaghtin yhdeksi vapautettavista, kun sotilaat kieltäytyivät vapauttamasta . Onslaught kuoli kuitenkin Cade Yeagerin ja Autobottien kimppuun tehdyn hyökkäyksen aikana, kun Crosshairs ja Drift tappoivat hänet.


title: Onslaught (Transformers)

text: Onslaughtin robottimuoto on identtinen Long Haulin kanssa ja hän muuntautuu valkoiseksi ja vihreäksi Western Star -hinausautoksi. Onslaughtin ääninäyttelijää ei ole kreditoitu.


title: XXV (Vaderin albumi)

text: XXV on Vaderin 25-vuotisen taipaleen johdosta julkaistu kokoelma-albumi, joka julkaistiin 30. toukokuuta 2008. Albumi on kokoelma uudelleennauhoitettuja kappaleita yhtyeen aiemmilta albumeilta, The Ultimate Incantationista The Beastiin saakka. Levyn erikoijulkaisu sisältää kolme bonuskappaletta sekä DVD:n, joka sisältää vanhoja ja harvinaisia VHS-livetaltiointeja yhtyeen uran varrelta.


title: Necropolis

text: Necropolis on puolalaisen death metal -yhtye Vaderin kahdeksas studioalbumi, joka julkaistiin vuonna 2009.


title: ETTU

text: European Table Tennis Union (ETTU) () on perustettu Tokiossa 13. maaliskuuta 1956. Liittoa olivat perustamassa silloin 17 maata mukaan lukien Suomi. Nykyään liitolla on 56 jäsenmaata. Liitto järjestää myös pöytätenniksen Euroopan-mestaruuskilpailuja.


title: Lead Us!!!

text: Lead Us!!! on Vaderin kuudes EP-levy, joka julkaistiin 22. tammikuuta 2008.


title: Nan Madol

text: Nan Madol on Tyynenmeren Mikronesiassa, Pohnpein saaren kyljessä sijaitseva tekosaarille rakennettu muinainen, hylätty temppelikeskus. Se on rakennettu kiviharkoista koralliriutan päälle. Man Madolissa asui aikoinaan yli 1000 ihmistä. Rakennus on kuulunut esihistorialliselle Sau Deleur -dynasialle, joka hallitsi 1500-luvulle asti.


title: Nan Madol

text: Tekosaaria alettiin rakentaa ehkä 700–800-luvuilla, mutta suuria kivirakennelmia vasta 1100–1200-luvuilla. Nan Madolia kutsutaan "Tyynenmeren Venetsiaksi".


title: Preeriaeustoma

text: Preeriaeustoma ("Eustoma grandiflorum") on katkerokasvien ("Gentianaceae") heimoon kuuluva laji, joka on kotoisin Pohjois-Amerikan keskiosista. Preeriaeustomaa käytetään koristekasvina. Se on myös suosittu leikkokukka.


title: Preeriaeustoma

text: Preeriaeustoma on ruohovartinen kasvi, jolla on tukevat versot. Pituus on lajikkeesta riippuen 20–90 cm. Kukat ovat maljamaisia ja kooltaan 5–8 cm. Kukkien väri on ollut lajikkeilla perinteisesti sininen tai violetti, mutta myös valkoisia, vaaleanpunaisia ja kirjavia lajikkeita on olemassa.


title: Ilomantsi (kappale)

text: Ilomantsi on Juice Leskisen säveltämä ja sanoittama kappale, joka ilmestyi singlenä vuonna 1981. Sen B-puolena oli kappale ”Syys” "Ajan henki" -albumilta.


title: Ilomantsi (kappale)

text: Singlellä ”Ilomantsin” esittäjäksi on merkitty "Juice Leskinen Slamfonia". Siinä soittaa Juice Leskinen Slam eli Juice Leskinen (laulu), Eero ”Safka” Pekkonen (taustalaulu), Ila Loueranta (taustalaulu), Jari Yliaho (akustinen kitara ja taustalaulu), Hannu Tervaharju (basso ja taustalaulu) ja Kari Peltonen (rummut). Lisäksi kappaleessa soittavat Anssi Tikanmäki (piano, jousisyntetisaattori ja efektiäänet), Ismo Alanko (taustalaulu), Raimo Korhonen (trumpetti), Mircea Stan (pasuuna) ja Pentti Lahti (alttosaksofoni).


title: Ilomantsi (kappale)

text: Kappaleen on sovittanut Anssi Tikanmäki, josta tuli myöhemmin Leskisen pitkäaikainen yhteistyökumppani Grand Slamissa. Sovituksessa on satiirisia elementtejä, kuten kurlausta ja ikkunaruudun, revolverin ja ämpärin soittamista. Sanoitus viittaa muun muassa Ilomantsissa tehtyihin vesakkomyrkytyksiin. Leskiselle tyypillisenä monimerkityksellisyytenä kappaleessa otetaan ilmeisesti kantaa myös oluen mainostamiseen säkeissä ”Ilomantsi on Karjalan A, sitä kyllä on syytä mainostaa”.


title: Ilomantsi (kappale)

text: ”Ilomantsi” oli mukana Suomen euroviisukarsinnoissa, mutta se jäi neljänneksi ja Suomea edustamaan valittiin Riki Sorsan ”Reggae OK”.


title: Soutu kesäolympialaisissa 1948

text: Vuoden 1948 kesäolympialaisten soutu järjestettiin 5. – 9. elokuuta 1948 Thamesilla Henley-on-Thamesissa. Tämä oli kymmenes kerta kun laji oli mukana olympialaisten ohjelmassa. Mukana oli 310 osanottajaa 27 eri maasta. Soutu järjestettiin ainoastaan miehille. Tapahtumia oli seitsemän.


title: Illicite Raï

text: Illicite Raï on LIM:nin ja R.A.Tin studioalbumi, joka julkaistiin 5. heinäkuuta 2010. Levyllä vieraili muita rap- ja rai-artisteja kuten El Ghorba, Sahbi Khouya, Zeler ja Denia.


title: Sari Kauria

text: Sari Johanna Kauria (s. 31. lokakuuta 1964 Helsinki) on suomalainen karateka. Hän oli ensimmäinen suomalainen naisten karaten maailmanmestari. Myös hänen veljensä Jyri Kauria on karateka.


title: Sari Kauria

text: Kauria voitti maailmanmestaruuden 53 kg:n sarjassa vuonna 1986. Kaksi vuotta myöhemmin hän sijoittui MM-kilpailuissa seitsemänneksi. EM-kilpailuissa hän saavutti toisen sijan 1987 ja kolmannen sijan 1984 sekä 1985. Kauria oli myös mukana joukkueessa, joka voitti kultaa EM-kilpailuissa 1989 ja pronssia 1986. SM-kilpailuissa Kauria sai kultaa 63 kg:n sarjassa vuonna 1988 sekä kuusi kertaa hopeaa vuosina 1983–1989. Lisäksi hänelle kertyi useita mitaleita PM-kilpailuista.


title: CCCF:n Mestaruusturnaus

text: CCCF:n Mestaruusturnaus oli CONCACAFin edeltäjän CCCF:n järjestämä mestaruusturnaus Keski-Amerikan ja Karibian jalkapallomaajoukkueille. Ensimmäinen turnaus järjestettiin 1941 ja viimeinen 1961. Nykyään turnaus pelataan nimellä CONCACAF Gold Cup, jossa on mukana myös Pohjois-Amerikan joukkueet. Menestynein maa on Costa Rica seitsemällä mestaruudella.


title: CCCF:n Mestaruusturnaus

text: † Vuonna 1951 turnaukseen osallistui vain 3 joukkuetta


title: Soutu kesäolympialaisissa 1956

text: Vuoden 1956 kesäolympialaisten soutu järjestettiin 23. – 27. marraskuuta 1956 Wendoureella, Ballaratissa. Tämä oli kerta kun laji oli mukana olympialaisten ohjelmassa. Mukana oli 242 osanottajaa 25 eri maasta. Soutu järjestettiin ainoastaan miehille. Tapahtumia oli seitsemän.


title: Piaggio P.149

text: Piaggio P.149 oli italialaisen Piaggion valmistama sotilaskoulukone, jonka ensilento tehtiin vuonna 1953.


title: Piaggio P.149

text: P.149 kehitettiin aikaisemman P.148:n tilalle. P.149:ssä on sisäänvedettävä kolmipyöräinen laskuteline ja tilaa neljälle tai viidelle matkustajalle. Ensimmäin prototyyppi lensi ensilentonsa 19. kesäkuuta 1953.


title: Piaggio P.149

text: Vain muutama myytiin, kunnes Saksan ilmavoimat valitsivat lentokoneen sotilaskoulukoneeksi.


title: Piaggio P.149

text: Saksan ilmavoimat käyttivät sitä vuosina 1957-1990.


title: Piaggio P.149

text: Bernin (Belp) lentokentällä toimiva Swissairin lentokoulu käytti jonkin verran saman tyypin lentokoneita.


title: Gibson Byrdland

text:
Gibson Byrdland on Gibsonin valmistama puoliakustinen sähkökitara ja melkein ainoastaan Yhdysvalloissa tunnettu. Kitaran kehittivät kitaristit Hank Garland ja Billy Byrd joidenka sukunimistä kitara sai nimensä. Kitara ilmestyi markkinoille vuonna 1955 mutta vuoden 1969 jälkeen sen valmistaminen on rajoitettu.
Kuvan kitarassa on soololoven nk. venetsialainen muotoilu, joka on pyöreämpi kuin teräväkärkinen firenzeläinen muoto, joka muistuttaa Gibson ES-175 - mallin soololovea.
Hank Garlandin ja Billy Byrdin lisäksi Gibson Byrdlandia ovat soittaneet muun muassa John McLaughlin, Dennis Coffey ja Ted Nugent.


title: Fredrik Olausson

text:
Karl-Gustav Fredrik Olausson (s. 5. lokakuuta 1966 Dädesjö, Ruotsi) on ruotsalainen entinen jääkiekkopuolustaja, joka toimii nykyään Elitserien-joukkue HV71:n apuvalmentajana. Hän pelasi NHL:ssä 1022 runkosarjaottelua tehoin 147+434=581. Jäähyminuutteja tuli 450. Olausson pelasi rightin puolelta.
Olausson oli Nybro IF:n kasvatti. Hän pelasi miesten peleissä jo 16-vuotiaana ensimmäisen kokonaisen kautensa Ruotsin I-divisioonassa. Olausson oli siellä toisella kaudellaan 1983–1984 Nybron tehokkain puolustaja tehoilla 8+14=22. Puolustajien pistepörssissä hän oli kymmenes. Kaudeksi 1984–1985 Olausson siirtyi sarjatasoa ylemmäs Elitserien-joukkue Färjestads BK:n riveihin. Hän teki tulokaskaudellaan tehot 5+12=17, ja oli joukkueensa tehokkain puolustaja Peter Anderssonin ja Håkan Nordinin kanssa. He olivat kolmen muun pelaajan kanssa Elitserienin puolustajien pistepörssin kahdeksansia. Winnipeg Jets varasi Olaussonin neljännellä kierroksella numerolla 81 . Hän pelasi Färjestadissa vielä kauden 1985–1986, joka päättyi mestaruuteen. Olausson valittiin kauden päätteeksi Elitserienin vuoden tulokkaaksi, Ruotsin tähdistökentälliseen ja Ruotsin vuoden junioripelaajaksi.


title: Fredrik Olausson

text: Kaudeksi 1986–1987 Olausson siirtyi NHL:ään ja hänet varanneen Winnipeg Jetsin joukkueeseen. Olaussonin tulokaskausi toi 72 ottelussa tehot 7+29=36. Hän pelasi Jetsissä vuoteen 1993 asti. Kausina 1988–1989 ja 1989–1990 Olausson oli joukkueensa tehokkain puolustaja. Hän teki kausina 1988–1989 ja 1991–1992 henkilökohtaisen yhden kauden piste-ennätyksensä 62 pisteellään. Joulukuussa 1993 Olausson kaupattiin seitsemännen kierroksen varauvuoron kanssa Edmonton Oilersiin vaihdossa kolmannen kierroksen varausvuoroon kesälle . Hän aloitti kauden 1994–1995 itävaltalaisessa EC Ehrwaldissa NHL:n työsulun vuoksi. Kaudella 1995–1996 Oilers asetti Olaussonin siirtolistalle, josta Mighty Ducks of Anaheim nappasi hänet tammikuussa 1996. Saman vuoden marraskuussa Olausson kaupattiin Alex Hicksin kanssa Pittsburgh Penguinsiin vaihdossa Shawn Antoskiin ja Dmitri Mironoviin. Hän pelasi Penguinsissa vajaat kaksi kautta, kunnes palasi taas Mighty Ducksiin vapaana agenttina elokuussa 1998. Olausson oli kaudella 1998–1999 joukkueen tehokkain puolustaja tehoilla 16+40=56.


title: Fredrik Olausson

text: Olausson palasi kaudeksi 2000–2001 Eurooppaan ja siirtyi Sveitsin Nationalliga A:n SC Berniin. Hän oli tehoilla 12+15=27 joukkueen tehokkain puolustaja ja puolustajien pistepörssin kolmas. Olausson ilmoitti NHL-uransa lopettamisesta huhtikuussa 2000, mutta hän palasikin kaudeksi 2001–2002 takaisin NHL:ään ja siirtyi Detroit Red Wingsin riveihin. Hän voitti kauden päätteeksi Stanley Cupin vuonna 2002. Olausson oli lähellä voittaa sen toisen kerran peräkkäin kaudella 2002–2003, kun hän pelasi Mighty Ducks of Anaheimin riveissä. Mighty Ducks hävisi Stanley Cup -finaaleissa New Jersey Devilsille otteluvoitoin 4-3.


title: Fredrik Olausson

text: Olausson lopetti pitkän NHL-uransa kevääseen 2003 ja hän palasi kaudeksi 2003–2004 kotimaahansa peräti 17 ulkomailla vietetyn kauden jälkeen. Olausson siirtyi HV71:n riveihin. Hän oli tehoilla 8+13=21 puolustajien pistepörssin yhdeksäs Luleå HF:n Johan Tellströmin kanssa. Olausson voitti keväällä 2004 Ruotsin mestaruuden. Hän oli pudotuspelien tehokkain puolustaja tehoilla 4+6=10. Kaudella 2004–2005 Olausson teki tehot 8+20=28, ja hän oli HV71:n tehokkain puolustaja ja pudotuspelien ulkopuolelle jääneen joukkueen toiseksi paras pistemies Johan Davidssonin kanssa. Olausson oli Elitserienin puolustajien pistepörssin kolmas Frölundan Tom Koiviston ja Timrån Teemu Aallon kanssa. Hän teki myös kaudella 2005–2006 28 pistettä ja oli puolustajien pistepörssin kolmas. Olausson palasi kaudeksi 2006–2007 Färjestads BK:hon. Hän kuitenkin sairastui joulukuussa 2006 ja leikattiin sen jälkeen kahdesti. Olausson lopetti uransa helmikuussa 2007 ja hänen päätökseensä vaikutti useat vaivat. 40-vuotias Olausson pelasi kauden aikana vain 12 ottelua tehoin 0+6=6.


title: Fredrik Olausson

text: Olausson edusti Ruotsia Salt Lake Cityn talviolympialaisissa 2002. Hän pelasi myös MM-kilpailuissa vuosina 1986 ja 1989, joista Olausson voitti MM-hopeaa vuonna 1986.


title: Fredrik Olausson

text:
Vuosina 1985 ja 1986 Olausson pelasi alle 20-vuotiaiden MM-kilpailuissa sekä vuosina 1983 ja 1984 hän pelasi alle 18-vuotiaiden EM-kilpailuissa voittaen pronssia 1983.
Olausson on toiminut kaudesta 2009–2010 HV71:n apuvalmentajana.


title: Avustettu itsemurha

text: Avustettu itsemurha () tarkoittaa henkilön avustamista itsemurhassa silloin, kun kyseinen henkilö sitä haluaa, mutta ei siihen itsenäisesti pysty fyysisen heikkoudensa takia. Itsemurhassa avustaminen saattaa tapahtua esimerkiksi antamalla itsemurhaa toivovalle henkilölle myrkkyä, mutta kyseessä saattaa olla myös muunlainen toiminta. Avustetun itsemurhan ja eutanasian välinen ero on se, että eutanasiassa toinen henkilö päättää itsemurhaa toivovan elämän itse.


title: Avustettu itsemurha

text: Avustettuun itsemurhaan suhtaudutaan eri kulttuureissa ja uskonnoissa vaihtelevasti. Esimerkiksi katolilaisuudessa itsemurhaa pidetään syntinä. Toisaalta taas esiin on noussut ryhmiä, jotka pitävät oikeutta kuolemaan ihmisoikeutena. Maakohtaiset lait näkevät avustetun itsemurhan monista eri näkökulmista, niinpä myös säädöksiä on erilaisia. Avustettu itsemurha on sallittu muun muassa Belgiassa, Luxemburgissa, Sveitsissä, Alankomaissa ja kolmessa Yhdysvaltojen osavaltiossa (Oregon, Washington ja Montana). Esimerkiksi Sveitsin sallivampi lainsäädäntö on johtanut siihen, että muista maista ihmiset matkustavat vuonna 1998 perustetun "Dignitas"-järjestön klinikalle Zürichiin tehdäkseen avustetun itsemurhan.


title: Avustettu itsemurha

text: Itsemurhassa avustamista ei ole kriminalisoitu Suomessa.


title: FK Sarajevo

text:
FK Sarajevo on bosnialainen jalkapalloseura Sarajevosta.
Seura perustettiin lokakuussa 1946 nimellä SD Torpedo. Kaudeksi 1947–1948 Sarajevo nousi Jugoslavian jalkapalloliigaan. Vuonna 1967 seura voitti ensimmäisen Jugoslavian mestaruuden. Vuonna 1985 Sarajevo voitti viimeiseksi jääneen Jugoslavian mestaruutensa. Jugoslavian hajottua Sarajevo siirtyi pelaamaan Bosnia ja Hertsegovinan valioliigaan. Sarjan mestaruuden seura on onnistunut voittamaan vuosina 1999 ja 2007.


title: CCCF

text: Confederacion Centroamericana y del Caribe de Futbol eli CCCF oli Keski-Amerikan ja Karibian jalkapalloliitto. Liitto perustettiin 1941 ja vuonna 1961 CCCF yhdistyi NAFC:n kanssa muodostaen CONCACAFin. CCCF järjesti toiminta-aikanaan kymmenen .


title: CCCF

text: CCCF:ssä oli 37 jäsentä.


title: NAFC

text: North American Football Confederation eli NAFC on entinen Pohjois-Amerikan jalkapalloliitto. Se perustettiin 1946 ja se fuusioitui CCCF:n kanssa 1961 muodostaen CONCACAFin. Liiton tärkein turnaus oli , joka järjestettiin neljästi. Liittoon kuului neljä jäsentä: Kanada, Yhdysvallat, Meksiko ja Kuuba.


title: Filae

text: Filae tai Philae (, muinaisegypt. Pilak, P'aaleq, ) on Niilin saari, jossa sijaitsi aiemmin egyptiläinen temppelialue. Se siirrettiin läheiselle saarelle, kun Assuanin toinen pato oli rakenteilla. Ensimmäinen pato oli jo aiheuttanut osittain saaren tulvimisen.


title: Filae

text: Ensimmäinen Filaen rakennus oli pieni Isikselle omistettu pyhäkkö, jonka faarao Nektanebo I rakennutti noin vuonna 370 eaa. Pientä temppeliä laajennettiin suureksi Isiksen temppeliksi, jota rakennuttivat erityisesti Ptolemaios II (285–246 eaa.) ja Rooman valtakunnan vallan alla keisari Diocletianus (284–305).


title: Filae

text: Filae oli viimeisiä alueita, joissa harjoitettiin vielä kristinuskon saapumisenkin jälkeen muinaisen Egyptin uskoa. Filaessa muinaisusko säilyi vielä kaksi vuosisataa, sen jälkeen kun Rooman valtakunta oli kääntynyt kristinuskoon, ja Filaesta pyhiinvaelluspaikka monille kreikkalaisille ja roomalaisille, jotka saapuivat saarelle rukoilemaan parantumista Isikselta. Vasta Justinianus I määräsi vuonna 535 temppelit suljettaviksi. Joitakin rakennuksia muutettiin kristillisiksi temppeleiksi, ja saarella asui koptilainen yhteisö ennen islamin saapumista alueelle.


title: Filae

text: Filaesta tuli kuuluisa matkailukohde jo 1700- ja 1800-luvuilla, kun varakkaat eurooppalaiset vierailivat saarella. Kun Assuanin ensimmäinen pato rakennettiin 1900-luvulla, turistit hylkäsivät saaren, sillä se oli osan vuotta veden alla. Kun Abu Simbelin temppelit siirrettiin vuonna 1960 onnistuneesti tulvaveden takia eri paikkaan, Unesco alkoi suunnitella myös Filaen siirtämistä. Saaren ympärille rakennettiin suuri arkkupato ja saari kuivatettiin vedestä. Sen jälkeen Filaen rakennukset puhdistettiin ja ne mitattiin fotogrammetrian avulla. Rakennukset purettiin noin 40 000 osaan ja osat siirrettiin 500 metrin päässä sijaitsevaan korkeampaan Agilkian saarelle. Projekti kesti kokonaisuudessaan vuodesta 1972 vuoteen 1980. Rakennukset pystytettiin uudelleen Agilkialle samaan muodostelmaan, jossa ne olivat olleet myös Filaessa. Filaeen jätettiin vain kaksi koptilaista kirkkoa, koptilainen luostari, Augustuksen temppelin rauniot ja roomalainen kaupunginportti.


title: Yeren

text: Yeren eli Yiren eli kiinalainen villimies on ihmisapinaa muistuttava kryptidi, jonka väitetään elävän Etelä-Kiinassa sijaitsevan Hubein maakunnan tiheissä vuoristometsissä. Sen kiinankielinen nimi "Yeh Ren" merkitsee "villimiestä".


title: Yeren

text: Yerenin kuvaillaan useimmiten olevan suurikokoinen, 1,5–2,5 metriä korkea ja pitkäkarvainen. Sen 3–4 cm pitkistä karvoista koostuva turkki on yleensä punertava tai tummanruskea, mutta muutamat silminnäkijät ovat kertoneet myös kokonaan valkoisista yksilöistä. Olennon naama muistuttaa ihmisen ja apinan kasvojen välimuotoa, ja sen päälaki on tasaisempi kuin ihmisellä. Silminnäkijöiden mukaan sillä ei ole häntää. Sen sanotaan kävelevän yleensä kahdella jalalla ja liikkuvan enimmäkseen maassa, ja sen kädet ovat pitkät. Löydetyt jalanjäljet ovat olleet hyvin syviä ja suurikokoisia, jopa 40 cm pitkiä. Jäljissä näkyy viisi varvasta kuten ihmisellä, mutta muodoltaan ne ovat lähempänä apinan jalanjälkiä. Pyöreähköstä ulkomuodostaan huolimatta olennon kerrotaan pystyvän tarvittaessa liikkumaan ja juoksemaan nopeasti sekä kiipeämään, myös neljällä jalalla. Yerenillä on erilaisia ääniä, kuten voimakkaita huutoja. Paikalliset asukkaat uskovat olennon olevan lihansyöjä ja olevan ihmisillekin vaarallinen, mutta Kiinan tiedeakatemian tutkijoiden mukaan eläin syö kasveja, kuten marjoja ja pähkinöitä, ja joskus hyönteisiäkin. Sen väitetään vierailevan toisinaan pelloilla syömässä maissia. Useimmiten olentojen kerrotaan elävän pariskunnittain, joskus taas pienissä perheryhmissä.


title: Yeren

text: Kiinan viranomaiset ovat tilastoineet olennosta yli 400 havaintoa 1920-luvulta alkaen, mutta se on esiintynyt paikallisessa kansanperinteessä mahdollisesti jo esihistoriallisina aikoina. Myös alueella vierailleet turistit ovat tehneet siitä havaintoja. Kiinan tiedeakatemia on vakuuttunut siitä, että kyseessä on jokin tieteelle tuntematon kädellislaji. Kiinan hallituksen metsähallintoviranomaiset sen sijaan ilmoittivat joulukuussa 1998, että Yereniä tulisi pitää vain taruolentona, koska useiden tutkimusten mukaan väitetyt villimieshavainnot ovatkin itse asiassa koskeneet muita eläimiä. Olennon olemassaoloon uskovat ovat epäilleet, että kriittinen ilmoitus annettiin siksi, jotta Shennongjian luonnonsuojelualueen kävijämäärät eivät kasvaisi liian suuriksi; siellä on entuudestaankin vieraillut noin 400 000 turistia vuosittain. Hubein maakunnan matkailusta vastaavat virkamiehet ovat luvanneet elävänä pyydystetystä Yerenistä 55 000 euron suuruisen palkkion, kuolleesta yksilöstä hieman pienemmän. Läheltä otetuista valokuvistakin on luvattu palkkioita, mutta niiden saaminen on käytännössä vaikeaa, koska Kiinan valtiovalta on kieltänyt "Yeren-safarien" järjestämisen turisteille.


title: Yeren

text: Tiedeakatemia järjesti vuonna 1977 suuren tutkimusretkikunnan etsimään olentoa. Z. Gouxingin johtaman 110-jäsenisen ryhmän tutkimukset kestivät kahdeksan kuukautta, ja niiden aikana saatiin kerätyksi runsaasti paikallisten asukkaiden tekemiä silminnäkijähavaintoja. Retkikunta löysi jalanjälkiä ja ulosteita, joiden perusteella Yerenillä pääteltiin olevan samanlainen ruokavalio kuin gorilloilla ja orangeilla. Metsissä havaittiin myös gorillan makuusijoja muistuttavia nukkumispaikkoja. Moni ryhmäläinen teki olennosta näköhavaintojakin, mutta niiden tueksi ei saatu valokuvia.


title: Yeren

text: Vuonna 1995 toinen, 30-henkinen tutkimusryhmä lähti etsimään Yereniä Hubein länsiosassa sijaitsevan Shennongjian alueelle. Tämäkään retkikunta ei onnistunut saamaan merkittäviä todisteita, vaan tehdyt löydöt olivat melko samanlaisia kuin vuonna 1977.


title: Yeren

text: Vuonna 1999 järjestettiin kolmas laajamittainen etsintäyritys, joka suuntautui turistien suosimalle Shennongjian luonnonsuojelualueelle. Se kesti kaksi kuukautta, ja siihen osallistui kiinalaisia tiedemiehiä ja toimittajia. Tulokseksi saatiin kaksikymmentä jalanjälkeä, syötyjen maissintähkien jäännöksiä ja punertavaa karvaa.


title: Yeren

text: Myöhemmin on tutkittu Yerenin karvoiksi tulkittuja näytteitä, ja niiden on havaittu kuuluvan jollekin Kiinassa täysin tuntemattomalle eläimelle. Pelkät karvanäytteet eivät kuitenkaan riitä todisteeksi uuden lajin olemassaolosta, ja länsimaissa useimmat tutkijat suhtautuvatkin Yerenin olemassaoloa koskeviin väitteisiin kriittisesti.


title: Yeren

text: Yerenin olemassaoloon uskovat arvelevat, että kyseessä on todennäköisesti uusi makakilaji, sillä erilaiset makakit ovat alueella varsin yleisiä. Toisten teorioiden mukaan Yeren on jonkinlainen orankien sukulainen tai sukupuutolta välttynyt "Gigantopithecus"-laji, mahdollisesti "Gigantopithecus blacki". Nykytietojen mukaan orangit hävisivät Kiinasta jo pleistoseenikaudella. Alueelta on löydetty runsaasti suurten esihistoriallisten apinoiden fossiileja.


title: Yeren

text: On myös ehdotettu, että mahdollinen tuntematon laji olisi jonkinlainen ihmisen esi-isien sukulainen, jonka evoluutio ei olisi edistynyt kymmeniin tuhansiin vuosiin.


title: Yeren

text: Hubeissa on erillinen museo Yerenistä otettuja valokuvia ja muita väitettyjä todisteita varten. Länsimaisessa kulttuurissa Yeren esiintyy John Carpenterin elokuvassa "Säpinää Chinatownissa" (, 1986) ja "Titan Quest"-videopelissä.


title: Marcin Rygiel

text: Marcin Rygiel (s. 30. huhtikuuta 1983, Krosno, Puola) on puolalainen basisti. Hän soitti Decapitatedissa vuoteen 2007 saakka, jolloin yhtye jäi tauolle. Kesäkuussa 2008 hän toimi Vaderin sessiomuusikkona.


title: Marcin Rygiel

text: Nykyisin Rygiel asuu vaimonsa kanssa Kaliforniassa.


title: Marcin Rygiel

text: Decapitated


title: Marcin Rygiel

text: Lux Occulta


title: Billy Byrd

text: William Lewis ”Billy” Byrd (s. 17. helmikuuta 1920 Williamson County, Tennessee – 7. elokuuta 2001 Nashville, Tennessee) oli yhdysvaltalainen countrymuusikko. Hän tuli tunnetuksi kitaristi Hank Garlandin ystävänä ja muusikkokumppanina (he loivat yhdessä Gibson Byrdland -kitaran. Byrd kärsi koko muusikon uransa aikana alkoholismista ja antoi Byrdlandinsa Garlandille, jotta ei myisi sitä.


title: Billy Byrd

text: Hank Garlandin muistolle omistetussa vuoden 2007 elokuvassa "Crazy" Byrdiä näytteli Scott Michael Campbell.


title: Mastercastle

text: Mastercastle on italialainen, hard rock, neoklassista metallia soittava yhtye, joka on perustettu Genovassa vuonna 2008 perustajajäseninä Pier Gonella ja Giorgia Gueglio.


title: Mastercastle

text:
Giorgia Gueglio ja Pier Gonella perustivat Mastercastlen vuonna 2008. Yhtye teki demon vuonna 2008, ja lähetti sen useille eurooppalaisille levytysfirmoille. Demo sisälsi kaksi neljän kappaletta, "Words are swords", "Princes of love", "Space" ja "My Screams". Yhtye sai vastauksen Lion Musiciltä ja päätti solmia sopimuksen Lion Musicin kanssa.
Yhtyeen ensimmäinen täysimittainen albumi, "The Phoenix", julkaistiin huhtikuussa 2009.
Mastercastle julkaisi 18. kesäkuuta 2010 toisen albuminsa, Last Desire. Albumin tuotti Pier Gonella,joka kirjoitti suurimman osan kappaleista.


title: One Way or Another

text: One Way or Another on englantilaisen hard rock -yhtye Uriah Heepin kappale vuodelta 1976. Se on samanvuotisen "High and Mighty" -albumin avausraita.


title: One Way or Another

text: ”One Way or Another” edustaa yhtyeelle tyypillistä hard rockia ja se on on kokonaan kosketinsoittaja-kitaristi Ken Hensleyn käsialaa. Kappaleen laulavat normaalista poiketen basisti John Wetton ja kosketinsoittaja-kitaristi Hensley, sillä yhtyeen solisti David Byron ei ollut läsnä kappaleen nauhoituksissa, koska oli sairastunut vesirokkoon.


title: One Way or Another

text: Kappaleen sanoituksissa minäkertoja kertoo naisesta, joka ”tavalla tai toisella tulee olemaan hänen”.


title: One Way or Another

text: ”One Way or Another” julkaistiin singlenä Isossa-Britanniassa b-puolenaan niin ikään "High and Mightylle" sisältynyt ”Misty Eyes”. Singlestä on otettu kaikkiaan ainakin kaksi painosta. "High and Mighty" -albumin lisäksi kappale sisältyy kokoelma-albumeille "Collection", "The Boxed Miniatures", "Classic Colletion", "The Ultimate Collection", "", "" sekä "".


title: One Way or Another

text:
A-puoli
B-puoli


title: One Way or Another

text: ”One Way or Anotherin” singlejulkaisu ei yltänyt ollenkaan esim. Yhdysvaltojen, Itävaltojen, kotimaansa Iso-Britannian tai Norjan singlelistoilla.


title: One Way or Another

text: Kappaleen singlejulkaisu äänestettiin rateyourmusic.com-sivustolla ilmestymisvuotensa parhaiden singlejulkaisujen listalla sijalle 901.


title: Wise Man

text: Wise Man on Uriah Heepin kappale ja single vuodelta 1977. Se julkaistiin albumilla "Firefly". Balladimaisen kappaleen kirjoittajaksi on merkitty yhtyeen urkuri-kitaristi Ken Hensley. Singlen b-puoli on kitaristi Mick Boxin, rumpali Lee Kerslaken sekä Hensleyn yhteistyössä kirjoittama ”Crime of Passion”, joka ei kuulu "Firefly"-albumille.


title: Wise Man

text:
A-puoli
B-puoli


title: ARIA Charts

text: ARIA Charts on australialainen musiikkilista, jota julkaisee viikoittain Australian Recording Industry Association (ARIA). Listaa pidetään eniten myyneistä singleistä ja albumeista eri musiikkityyleissä. Listasijoitukset perustuvat myyntiin; myyntiä seurataan lauantaista perjantaihin. Listat top 5 singleistä ja albumeista julkaistaan joka sunnuntai ensimmäisenä "News Limitedin" omistamissa sanomalehdissä. Kokonaisina kaikki listat julkaistaan ARIA Chartsin kotisivuilla joka sunnuntai kello 18.30.


title: Viidakkotimalit

text: Viidakkotimalit ("Pellorneum") on kerttutimalien heimoon kuuluva varpuslintusuku. Viidakkotimalien sukuun kuuluu BirdLife Suomen mukaan viisi lajia. Sukuun kuuluvien lajien määrä vaihtelee eri lähteissä.


title: Neil Gaimanin bibliografia

text: Neil Gaimanin bibliografia.


title: William T. Keeton

text: William Tinsley Keeton (3. helmikuuta 1933 − 17. elokuuta 1980) oli yhdysvaltalainen biologi ja lintutieteilijä.


title: William T. Keeton

text: William Keetonin vanhemmat olivat William Ivie Keeton ja Doris Tinsley Keeton. Hän vietti lapsuutensa Lynchburgissa, Virginiassa. Ollessaan yhdeksänvuotias Keeton toi kotiinsa ensimmäisen kyyhkynsä, ja vuotta myöhemmin hän kavereineen rakensi kyyhkyslakan. Myös hänen vanhempansa innostuivat kyyhkyjen kasvattamisesta ja auttoivat poikia. Valmistuttuaan lukiosta Keeton lähti opiskelemaan Chicagon yliopistoon, josta hän valmistuttuaan jatkoi opintojaan hyönteistutkimuksen parissa Virginian polyteknillisessä instituutissa. Täällä hän tutustui Barbara Orcuttiin, ja heidät vihittiin kesällä 1958.


title: William T. Keeton

text: Väitöstutkimustaan varten Keeton siirtyi Cornellin yliopistoon, jonka entomologian laitokselta hän sai viran valmistuttuaan tohtoriksi 1958. Vuotta myöhemmin hän ryhtyi vetämään biologian kursseja, joista vuosien mittaan tuli hyvin suosittuja, ja joiden luennoista hän painatti monisteet, joita luettiin laajalti. Varhaisina tutkijan vuosinaan Keeton erikoistui tuhatjalkaisiin ja hänestä tuli tutkimusalan auktoriteetti. 1960-luvun alkupuolella hän kiinnostui lintujen, ja etenkin tuttujen kirjekyyhkyjen, suunnistautumisesta. Vuonna 1965 Keeton nimitettiin Cornellin uuden Neurobiologian ja käyttäytymistieteiden laitoksen tutkijaksi. Välittömästi hän aloitti kyyhkyjen suunnistautumistutkimuksen. Yliopisto rakennutti kyyhkyslakan ja Keeton hankki pienen lisääntymiskelpoisen kyyhkyparven, sekä aloitti uraauurtavan tutkimuksensa.


title: William T. Keeton

text: Keeton toimi vierailevana tutkijana Max Planck -instituutissa ja Konstanzin yliopistossa Saksassa. Juuri ennen menehtymistään sydänkohtaukseen Keeton valittiin American Ornithologists' Unionin jäseneksi.


title: Tour du Limousin

text: Tour du Limousin on neljän päivän mittainen maantiepyöräilykilpailu, joka ajetaan elokuussa Limousinissä, Ranskassa. Se on kategorialuokitukseltaan 2.1.


title: Pablo Pozo

text: Pablo Pozo (27. maaliskuuta 1973 Santiago, Chile) on chileläinen jalkapallotuomari. Ammatiltaan hän on tilintarkastaja. Hän on toiminut kansainvälisenä tuomarina vuodesta 1999 ja hänen ensimmäinen kansainvälinen ottelu on Bolivian ja Kolumbian kohtaaminen elokuussa 2003. Hän on tuominnut mm. MM–kilpailuissa, Copa Libertadoresissa ja Copa Sudamericanassa.


title: GP3-kausi 2010

text: GP3-kausi 2010 oli GP3-sarjan historian ensimmäinen kausi. Kaudella ajoi yhteensä 37 kuljettajaa kymmenessä tallissa, joista jokainen ajatti kolmea autoa. Kausi aloitettiin toukokuussa Espanjan Barcelonasta ja se päättyi syyskuussa Italian Monzassa.


title: GP3-kausi 2010

text: GP3-mestaruuden varmisti Meksikon Esteban Gutiérrez jo ennen Monzan kilpailua ottamalla paalupaikan, josta hän sai kaksi pistettä ja se riitti varmistamaan GP3-mestaruuden. Toiseksi sarjassa tuli kanadalainen Robert Wickens ja kolmanneksi sveitsiläinen Nico Müller.tähti (*) tarkoittaa paalupaikkaa, joka on saavutettu lauantain kilpailun kahdeksannesta sijoituksesta


title: GP3-kausi 2010

text: tähti (*) ilmoittaa kuinka monta paalupaikkaa kuljettaja saavutti sijoittumalla kahdeksanneksi viikonlopun ensimmäisessä kisassa.


title: Evolution Urbaine

text: Evolution Urbaine on Zelerin ja LIM:nin studioalbumi, joka julkaistiin 2. kesäkuuta 2009. Levyllä vieraili muita rap-artisteja kuten Boulox ja Fantom.


title: Keith Almgren

text: Keith Almgren (s. 8. marraskuuta 1957 Tukholma) on ruotsalainen lauluntekijä-sanoittaja ja musiikin julkaisija. Keithin oma musiikkikustannusyhtiö on Sweden Songs. Almgren on toiminut ammattilaisena 30 vuotta musiikkiteollisuuden parissa ja kirjoittanut yli 1400 nimekettä.


title: Keith Almgren

text: Keith Almgren on osallistunut Ruotsin Melodifestivalen -laulukilpailuun sekä lauluntekijänä että musiikin julkaisijana monta kertaa. Hän oli muun muassa kustantajana kahdessa Ruotsin euroviisukappaleessa "Take Me to Your Heaven" (Charlotte Nilsson, voittajakappale, Jerusalem 1999) ja "När vindarna viskar mitt namn" / "When spirits are calling my name" (Roger Pontare, Tukholma 2000).


title: Keith Almgren

text: Almgren oli kustantajana Suomen euroviisukarsintakappaleissa "Make the rain" (Sheidi, säv. & san. Jussi-Pekka Järvinen, 2002) ja "Welcome the world" (Susann Sonntag, 2002) sekä "Should I run, should I hide" (Sonja Biskop, 2004).


title: Keith Almgren

text: Keith Almgren on myös kirjoittanut lastenlauluja, jotka on julkaistu Suomessa ja käännetty suomeksi.


title: Carlo, Cokxxx, Nutten

text: Carlo, Cokxxx, Nutten on Bushidon ja Flerin studioalbumi, jonka julkaisi Aggro Berlin 21. lokakuuta 2002. Molemmat artistit käyttivät levyllä toisia taiteilijanimiään Sonny Black (Bushido) ja Frank White (Fler).


title: Carlo, Cokxxx, Nutten II

text: Carlo, Cokxxx, Nutten II on Bushidon ja Baba Saadin studioalbumi, jonka julkaisi Ersguterjunge 4. huhtikuuta 2005. Molemmat artistit käyttivät levyllä toisia taiteilijanimiään Sonny Black (Bushido) ja Saad (Baba Saad). Levyltä julkaistiin yksi single Nie ein Rapper.


title: Shane Taylor

text: Shane Taylor (s. 13. maaliskuuta 1974) on brittiläinen näyttelijä. Hänet tunnetaan luultavasti parhaiten roolistaan lääkintämies Eugene ”Doc” Roena televisiosarjassa "Taistelutoverit".


title: Shane Taylor

text: Taylor alkoi opiskella näyttelemistä South Kent Collegessa Kentissä, jossa hän opiskeli kaksi vuotta, ja siirtyi sitten Webber Douglas Academy of Dramatic Artiin Lontooseen. Hän aloitti uransa esiintymällä pienissä rooleissa televisiosarjoissa ja muutamassa elokuvassa. Vuonna 2001 hän sai lääkintämies Eugene Roen roolin Tom Hanksin ja Steven Spielbergin palkitussa minisarjassa "Taistelutoverit". "Taistelutoverien" jälkeen Taylor piti taukoa näyttelemisestä keskittyäkseen perheeseensä, mutta on sittemmin ollut ääniroolissa videopelin "" päähenkilönä ja näytellyt televisiosarjoissa ja elokuvissa. Hänen viimeisin projektinsa on vuonna 2010 ilmestyvä "Devil's Playground".


title: Shane Taylor

text: Taylor on naimisissa ja hänellä on kaksi tytärtä.


title: King of KingZ

text: King of KingZ on Bushidon demoalbumi, jonka julkaisi I Luv Money Records vuonna 2001. Aggro Berlin julkaisi albumin uudelleen vuonna 2003 ja Ersguterjunge vuonna 2004, joka teki albumista pidennetyn version lisäämällä muun muassa remix kappaleita.


title: Roland Prinzinger

text: Roland Prinzinger (6. elokuuta 1948 Kirchheim unter Teck) on saksalainen biologi, joka on erikoistunut lintutieteeseen ja fysiologiaan.


title: Roland Prinzinger

text: Prinzinger opiskeli kemiaa ja biologiaa Tübingenin yliopistossa 1969–1974. Vuonna 1984 hän muutti Frankfurt am Mainiin, jossa hänellä on oppituoli Johann Wolfgang Goethe-Universität Frankfurt am Mainin yliopiston eläintieteen laitoksella. Prinzinger toimi Saksan Lintutieteellisen Yhdistyksen puheenjohtajana vuosina 1998–2001, ja on yhdistyksen kunniajäsen. Hän on Kansainvälisen lintutieteen kongressin pysyväiskomitean saksalaisedustaja.


title: Roland Prinzinger

text: Prinzingerin päätutkimuskohteita ovat eläinten lämmönsäätely ja energian käyttö, sekä ikääntyminen. Hän on kirjoittanut yli 210 tieteellistä artikkelia, ja on ollut kirjoittamassa useita teoksia. Hän on naimisissa ja yhden tyttären isä.


title: Friedrich Kutter

text: Friedrich Kutter oli saksalainen lintutieteilijä.


title: Friedrich Kutter

text: Kutter promovoitiin filosofian tohtoriksi Berliinin yliopistossa vuonna 1856. Hän tutki lintujen munia ja väitöskirja oli nimeltään "Oologia ad systematologiam ornithologicam necessaria". Hän toimi Saksan Lintutieteellisen Yhdistyksen puheenjohtajana vuosina 1890–1891.


title: ORP Podhalanin

text: ORP Podhalanin oli Puolan laivastolle Versailles'n rauhansopimuksen mukaisesti luovutettu Saksan keisarillisen laivaston torpedovene "A-80", joka oli siten 1918 itsenäistyneen maan laivaston ensimmäisiä aluksia.


title: ORP Podhalanin

text: Alus valmistui 1917 rannikkotorpedoveneeksi AG Vulcanin telakalla Stettinissä silloisessa Saksassa nykyisen Puolan alueella. Alus siirrettiin 1919 Puolalle, joka nimesi sen "ORP Góraliksi". Rahoitusvaikeuksien vuoksi alus saatiin huollettua ja palvelukseen vasta vuonna 1924. Sen nimi oli vaihtunut 1922 "ORP Podhalaniniksi".


title: ORP Podhalanin

text: "ORP Podhalanin" poistettiin 1938 aktiivipalveluksesta, mutta se jatkoi palvelustaan erilaisissa tukitehtävissä. Aluksen kohtalosta Saksan hyökättyä Puolaan ei ole tietoa.


title: Oologia

text: Oologia on eläintieteen haara, joka tutkii linnunmunia.


title: Oologia

text: Nimi oologia juontuu kreikan sanasta ᾠόν ’muna’. Oologian historia on vanha, sillä se kattaa myös munien keräilyn, jota on harrastettu satoja vuosia. Munien keräily on Suomessa nykyään luonnonsuojelulain mukaan kielletty.


title: Oologia

text: Oologi tutkii muun muassa lintujen pesien rakennetta ja sijoittumista, munamääriä ja pesintöjen ajoittumista, munan ulkomuotoa ja haudontaa. Alkionkehitysoppi tutkii sitä, mitä munakuoren alla tapahtuu. Kullakin lintulajilla on lajityypillinen muna, jonka koosta, värityksestä ja muodosta se voidaan tunnistaa. Käki on pesäloinen, joka munii toisen lintulajin pesään. Käen munien väritystä on tutkittu paljon.


title: Oologia

text: Munien keräily oli vielä sata vuotta sitten erittäin suosittua. Varakkailla keräilijöillä oli kymmenien tuhansien munien kokoelmia. He palkkasivat munien kerääjiä maapallon eri osissa ja maksoivat sitä enemmän, mitä harvinaisemmasta linnusta oli kyse. Suomessa suuria munakokoelmia oli muun muassa Finnilällä, Kreugerilla, Lindmanilla, Melalla, Montellilla ja Waseniuksella. Edelleen munia kerätään laittomasti. Suomessa ulkomaisia keräilijöitä kiinnostavat etenkin petolintujen munat, joista haudotaan poikasia haukkametsästäjille myytäväksi, sekä itäisen ja arktisen faunan lajit, kuten monet kahlaajat.


title: Return to Fantasy (kappale)

text: Return to Fantasy on Uriah Heep -yhtyeen vuonna 1975 julkaistun "Return to Fantasy" -albumin tunnetuin kappale. Solisti David Byronin sekä kosketinsoittaja-kitaristi Ken Hensleyn kirjoittama kappale toimii levyn avausraitana ja lisäksi se julkaistiin lyhennettynä versiona singlenä ainakin Länsi-Saksassa, Alankomaissa ja Japanissa.


title: Return to Fantasy (kappale)

text: Singlen b-puolena toimi Saksan-painoksella ”The Time Will Come” ja Japanin- ja Alankomaiden-painoksilla ”Shout It Out”. Kumpikaan kappaleista ei kuulu "Return to Fantasy" -albumille. Näistä jälkimmäisenä mainittu kappale toimi myös ”Prima Donnan” b-puolena.


title: Return to Fantasy (kappale)

text: Saksalainen power metal -yhtye Gamma Ray on julkaissut albumillaan "Somewhere Out in Space" oman versionsa kappaleesta.


title: Return to Fantasy (kappale)

text:
A-puoli
B-puoli


title: ORP Mazur

text: ORP Mazur oli Puolan laivastolle Versaillesin rauhansopimuksen mukaisesti luovutettu Saksan keisarillisen laivaston torpedovene "V-105", joka oli siten 1918 itsenäistyneen maan laivaston ensimmäisiä aluksia. Se oli toisen maailmansodan ensimmäisiä upotettuja aluksia.


title: ORP Mazur

text: Alankomaiden hallitus tilasi aluksen Stettiner Maschinenbau A. G. Vulcanilta Stettinistä Saksasta nimellä "Hr. Ms. Z-1", mutta ensimmäisen maailmansodan puhjettua Saksan hallitus takavarikoi 10. elokuuta 1914 telakalla olleen aluksen yhdessä sen kolmen sisaraluksen kanssa. Se laskettiin vesille 26. elokuuta 1914 ja alus otettiin 23. maaliskuuta 1915 Saksan keisarillisen laivastoon torpedoveneenä nimellä "SMS V-105".


title: ORP Mazur

text: Ensimmäisen maailmansodan päätyttyä alus määrättiin ensin luovutettavaksi Brasilialle, mutta aluksen osti brittiläinen telakka. Lopulta alus vaihdettiin 1921 Puolan kanssa torpedoveneeseen "A-69". Luovutettu alus oli huonossa kunnossa ja se huollettiin ennen luovutusta Rosythissä, mistä se hinattiin syyskuussa 1921 Gdanskiin.


title: ORP Mazur

text: Alus otettiin 2. elokuuta 1922 virallisesti Puolan merivoimien palvelukseen nimellä "ORP Mazur". Se palveli torpedoveneviirikössä () ja sen keulaan oli maalattu tunnuskirjaimet MR. "ORP Mazur" muutettiin 1931 tykistökoululaivaksi, jolloin sen tykit vaihdettiin kolmeen 75 millimetrin Scheider tykkiin ja kahteen konekivääriin sekä torpedoputket poistettiin.


title: ORP Mazur

text: "ORP Mazur" siirrettiin 1935 telakalle modernisoitavaksi, jolloin sen aseistukseen lisättiin yksi Vickersin 40 millimetrin ilmatorjuntatykki. Aluksen toinen savuhormi poistettiin konehuoneen modernisoinnin yhteydessä. Alus palasi palvelukseen 1937.


title: ORP Mazur

text: "ORP Mazur" oli 1. syyskuuta 1939 toisen maailmansodan alkaessa luutnantti Tadeusz Rutkowskin päällikkyydessä Oksywiessä. Alus oli iltapäivällä laiturissa valmiina lähtemään merelle, kun Saksan ilmavoimien koneet hyökkäsivät. Aluksen viereen osui pommi ja toinen keskilaivaan, jolloin se upposi yhä tulittaen hyökkääjiä. Aluksen miehistöstä sai surmansa nelisenkymmentä henkeä. Alus oli toinen sodan ensihetkinä uponneista aluksista yhdessä apualus "ORP Nurekin" kanssa. Saksalaiset romuttivat hylyn.


title: Werner Lindman

text: Werner Lindman (13. kesäkuuta 1855 Raahe – 15. marraskuuta 1916 Kalajoki) oli suomalainen lääkäri ja amatöörilintutieteilijä.


title: Werner Lindman

text: Lindmanin vanhemmat olivat merikapteeni Anders Lindman ja Maria Sofia Leufstadius. Lindman luki ylioppilaaksi Oulun lyseosta ja valmistui 1873. Hän opiskeli lääketiedettä Helsingin yliopistossa ja valmistui filosofian kandidaatiksi ja maisteriksi 1877, lääketieteen kandidaatiksi 1879 ja lääketieteen lisensiaatiksi 1883.


title: Werner Lindman

text: Lisensiaatintutkinnon jälkeen hän toimi neljä kuukautta apulaislääkärinä silmätautien klinikalla. Näihin aikoihin hän sairastui munuaistautiin, joka vaivasi häntä loppuelämän ajan. Vuonna 1884 Lindman sai Pudasjärven piirilääkärin viran. Kalajoen piirilääkärinä hän toimi vuodesta 1891 lähtien.


title: Werner Lindman

text: Lindman kuului lääkäriseura Duodecimin perustajiin vuonna 1881 ja keksi seuran nimen. Vuonna 1885 hän avioitui Augusta Elisabeth Lagerlöfin kanssa. Avioliitosta ei syntynyt lapsia.


title: Werner Lindman

text: Lindman harrasti lintujen munien keräilyä. Hänen kokoelmansa kattoi 243 lintulajia ja 796 pesyettä. Lindmanin kuoltua leski lahjoitti kokoelman Helsingin yliopistolle.


title: ORP Kaszub (1921)

text: ORP Kaszub oli Puolan laivastolle Versaillesin rauhansopimuksen mukaisesti luovutettu Saksan keisarillisen laivaston torpedovene "SMS V-108", joka oli siten 1918 itsenäistyneen maan laivaston ensimmäisiä aluksia.


title: ORP Kaszub (1921)

text: Alankomaiden hallitus tilasi aluksen Stettiner Maschinenbau A. G. Vulcanilta Stettinistä Saksasta nimellä "Hr. Ms. Z-4" ja sen köli laskettiin vuonna 1914 telakkanumerolla 356. Ensimmäisen maailmansodan puhjettua Saksan hallitus takavarikoi 10. elokuuta 1914 telakalla olleen aluksen yhdessä sen kolmen sisaraluksen kanssa. Se laskettiin vesille 12. joulukuuta 1914 ja alus otettiin 23. maaliskuuta 1915 Saksan keisarillisen laivastoon torpedoveneenä nimellä "V-108".


title: ORP Kaszub (1921)

text: Alus palveli sodan ajan lähinnä Itämerellä. Sodan päätyttyä alus määrättiin luovutettavaksi Puolalle. Alus oli Britanniassa, jossa se huollettiin ennen siirtoa. Puolaan alus saapui lokakuussa 1921.


title: ORP Kaszub (1921)

text: Alus otettiin virallisesti Puolan merivoimien palvelukseen nimellä "ORP Kaszub". Se palveli torpedoveneviirikössä (). Alus tuhoutui 20. heinäkuuta 1925 Danzig Neufahrwasserissa kattilaräjähdyksessä, jonka syytä ei tiedetä. Turmassa sai surmansa kolme miehistönjäsentä. Hylky nostettiin 29. heinäkuuta 1925 romutettavaksi.


title: Sami Ruusuvuori

text: Sami Ruusuvuori (os. Hannula) (s. 27. joulukuuta 1976 Toholampi) on suomalainen puhallinsoittaja ja kapellimestari, joka johtaa Helsingin poliisisoittokuntaa.


title: Sami Ruusuvuori

text: Sami Hannula valmistui vuonna 2005 Sibelius-Akatemian puhallinkapellimestariluokalta musiikin maisteriksi. Hän on opiskellut myös Päijät-Hämeen konservatoriossa ja Göteborgin musiikkikorkeakoulussa.


title: Sami Ruusuvuori

text: Hannula toimi vuosina 2006-2011 Suomen Puolustusvoimien edustussoittokunnan, Kaartin Soittokunnan kapellimestarina Helsingissä. Konserttikokoonpanon ohella hän työskenteli Kaartin Combon sekä Kaartin Seitsikon kanssa, joka on hänen johdollaan konsertoinut aina Japania myöten. Hän vastasi myös Kaartin Soittokunnan kuviomarssin suunnittelemisesta ja harjoittamisesta. Hän oli perustamassa Kaartin Soittokunta -festivaalia ja toimi sen taiteellisena johtajana.


title: Sami Ruusuvuori

text: Musiikkikapteeni Sami Ruusuvuori työskenteli Puolustusvoimien Varusmiessoittokunnan päällikkönä 2011-2012. Soittokunta teki tuolloin konserttikiertueet Italiaan ja Sveitsiin Modena ja Basel Tattoo -tapahtumiin. Kotimaassa hän johti Varusmiessoittokunnan historian mittavimman konserttikiertueen "Suomi Sävelin".


title: Sami Ruusuvuori

text: Helsingin poliisioittokunnan kapellimestariksi Ruusuvuori siirtyi marraskuussa 2012.


title: Sami Ruusuvuori

text: Ruusuvuori on kouluttanut puhallinorkestereita ympäri Suomea. Hän on toiminut Sibelius-Akatemian lisäksi useilla festivaaleilla kapellimestarina ja opettajana. Hän on vieraillut johtamassa myös Ruotsissa, Virossa, Latviassa ja Tanskassa.


title: Sami Ruusuvuori

text: Ruusuvuoren oma soitin on pasuuna ja hän on perustajajäsen Helsinki Brass Quartetissa, joka konsertoi sekä Suomessa että ulkomailla.


title: Järvilakeuden kansalaisopisto

text: Järvilakeuden kansalaisopisto aloitti toimintansa vuodenvaihteessa 2009. Uusi opisto muodostui entisen Kauhavan-Härmäin kansalaisopiston ja Järviseudun opiston yhdistyessä. Opiston toiminta-alueeseen kuuluvat Evijärvi, Kauhava ja Lappajärvi. Syksyllä 2009 käynnistyi myös taiteen perusopetus uuden Kauhavan alueella teatteritaiteen alalla. Opetustunteja lukuvuodessa on yli 14 000. Järvilakeuden kansalaisopistossa pyritään järjestämään opetusta tasapuolisesti laajan alueen kunnissa ja kaupunginosissa.


title: Järvilakeuden kansalaisopisto

text: Opetuksen painopiste on taide- ja taitoaineissa kuten kädentaidot, teatteri-ilmaisu, musiikki, tanssi ja kuvataide. Lisäksi opisto järjestää terveys-, kulttuuri- ja kieliopintoja. Se järjestää myös taiteen perusopetusta ja avointa yliopisto-opetusta.


title: Järvilakeuden kansalaisopisto

text: Opistossa on runsaat 4 tuhatta opiskelijaa, tunteja järjestetään noin 14 tuhatta vuodessa.


title: Takamaa (historia)

text: Takamaa-sanalla on kolme Suomen historiaan liittyvää erikoismerkitystä. Ensiksi se tarkoitti maatilaan kuuluvaa, usein pienehköä maa-aluetta toisen kylän rajojen sisäpuolella. Takamaa sisältyi tällöin maatilan verolukuun. Toiseksi takamaa tarkoitti kunnan (aiemmin pitäjän) omistamaa maa-aluetta, joka sijaitsi toisessa kunnassa. Kolmanneksi se tarkoitti nautintamaata eli erämaa-aluetta, joka sijaitsi kaukana rintamaista (kulttuurin keskuspaikoista) ja jota käytettiin metsästys-, kalastus- tai kaskenviljelyalueena.


title: ORP Krakowiak (1921)

text: ORP Krakowiak oli Puolan laivastolle Versaillesin rauhansopimuksen mukaisesti luovutettu Saksan keisarillisen laivaston torpedovene "A-64", joka oli siten 1918 itsenäistyneen maan laivaston ensimmäisiä aluksia.


title: ORP Krakowiak (1921)

text: Alus tilattiin Stettiner Maschinenbau A. G. Vulcanilta Stettinistä Saksasta. Alus otettiin 8. elokuuta 1918 palvelukseen torpedoveneenä nimellä "A-64".


title: ORP Krakowiak (1921)

text: Sodan päätyttyä alus määrättiin luovutettavaksi Puolalle. Luovutettu alus oli huonossa kunnossa ja se huollettiin ennen luovutusta Rosythissä, mistä se hinattiin 8. syyskuuta 1921 Gdanskiin.


title: ORP Krakowiak (1921)

text: Alus otettiin joulukuussa 1921 koeajojen jälkeen virallisesti Puolan merivoimien palvelukseen nimellä "ORP Krakowiak". Se palveli torpedoveneviirikössä (). Alus oli toimitettu aseistamattomana, joten siihen asennettiin kaksi 47 millimetrin wz. 85 Hotchkiss -tykkiä ja kaksi 7,92 millimetrin Maxim wz. -08 konekivääriä. Tykit vaihdettiin 1924 75 millimetrin Scheider wz. 97 -tykkiin. Samalla aseistusta täydennettiin kahdella 450 millimetrin torpedoputkella.


title: ORP Krakowiak (1921)

text: "ORP Krakowiak" osallistui laivastovierailuihin, joita tehtiin muun muassa 1923 Libauhun ja Riikaan sekä 1929 Kööpenhaminaan. Laivastovierailun aikana 1929 alus joutui myrskyyn. Alus poistettiin palveluksesta 27. lokakuuta 1936 ja se todennäköisesti romutettiin 1938.


title: Sveitsin avoin tennisturnaus

text: Sveitsin avoin tennisturnaus (virallisesti J. Safra Sarasin Swiss Open Gstaad) on heinäkuussa Gstaadissa, Sveitsissä järjestettävä miesten tennisturnaus. Turnaus järjestettiin ensimmäisen kerran vuonna 1915. Turnaus pelataan Roy Emerson Arenalla ja se kuuluu ATP World Tour 250 -sarjaan.


title: Otto Piisinen

text: Otto Piisinen (17. elokuuta 1885 Kuopion maalaiskunta – 15. elokuuta 1965 Varkaus) oli suomalainen toimittaja, talousneuvos ja sosialidemokraattien kansanedustaja 1910-luvulla.


title: Otto Piisinen

text: Piisisen vanhemmat olivat lampuoti August Piisinen ja Vilhelmiina Miettinen. Hän kävi kansakoulun ja toimi sitten "Uuden Suomettaren" ilmoitusmestarina Helsingissä 1904–1905 sekä sanomalehdentoimittajana vuodesta 1905. Piisinen oli "Eteenpäin"-lehden vastaavana toimittajana Kotkassa 1907–1908, "Savon Työmiehen" päätoimittajana Kuopiossa 1911–1914, "Savon Uutisten" vastaavana toimittajana Kuopiossa 1915 ja viimeksi eräiden kotimaisten lehtien kirjeenvaihtajana Tukholmassa 1912–1915. Hän oli 8 kuukautta vankilassa majesteettirikoksesta tuomittuna. Oululainen "Kansan Tahto", jossa Piisinen oli toimittajana, julkaisi syksyllä 1906 kirjoituksen ”Olen täydellisesti yhtä mieltä kanssasi”, jossa pilkattiin Venäjän keisaria Nikolai II:a. Kirjoituksesta nostettiin majesteettirikossyyte ja joulukuussa 1907 Vaasan hovioikeus tuomitsi Piisisen kahdeksan kuukauden vankeusrangaistukseen.


title: Otto Piisinen

text: Piisinen oli sosialidemokraattien kansanedustajana 1914–1917 edustaen Kuopion läänin läntistä vaalipiiriä. Hän sai vapautuksen edustajantoimesta 22. kesäkuuta 1917 sairauden takia ja hänen paikalleen eduskuntaan tuli SDP:n Konsta Lindqvist. Suomen sisällissodan aikana Piisinen, joka ei hyväksynyt vallankumousta, ryhtyi valkoisen hallituksen eli Vaasan senaatin alaisuudessa toimineen tietotoimiston palvelukseen. Yhdessä toisen entisen sosiaalidemokraattisen kansanedustajan Viktor Blomqvistin kanssa hän laati valkoisten propagandakäyttöön tarkoitetun kirjasen "Miten käy Suomen työväenliikkeen", jossa tuomittiin kapina ja työväenliikkeen siltasaarelainen johto sekä ylistettiin Svinhufvudin hallitusta. Kirjasen tilasi valkoisten propagandaa järjestellyt tehtailija Isak Räsänen ja valkoiset levittivät sitä sodan aikana pitkin Suomea. Piisinen siirtyi myöhemmin poliittisissa mielipiteissään vielä enemmän oikealle ja hänestä tuli lopulta Isänmaallisen kansanliikkeen tukija.


title: Otto Piisinen

text: Piisinen johti myös "Kuopion Työväenyhdistyksen Näytelmäseuraa" 1906–1910 ja Kuopion Työväen Teatteria 1910–1914.


title: Otto Piisinen

text: Piisinen siirtyi toimittajan uralta liikemieheksi. Hän oli valtion virkatalon vuokraajana Leppävirralla 1912–1919 sekä toimi puutavarakaupan harjoittajana, laivanvarustajana ja laivanrakentajana Leppävirralla vuodesta 1914 ja siirtomaatavarakaupan harjoittajana Kuopiossa vuodesta 1915. Piisisellä oli tiilitehdas Leppävirralla 1917–1949 ja Vuoksenniskalla 1936–1940 sekä saha-, mylly- ja kauppaliike Heinävedellä 1937–1943.


title: Otto Piisinen

text: Piisinen oli myöhemmin Pohjois-Savon Paino Oy:n johtokunnan puheenjohtaja ja toimitusjohtaja sekä "Pohjois-Savo"-lehden toimittaja Kuopiossa vuosina 1932–1942. "Pohjois-Savo" oli näinä vuosina puolueista riippumaton lehti. Piisinen sai talousneuvoksen arvon 1950.


title: Otto Piisinen

text: Otto Piisinen oli naimisissa vuodesta 1907 Anna Helena Uotisen kanssa.


title: Panakeia

text: Panakeia () oli kreikkalaisessa mytologiassa parantamisen jumalatar ja Asklepioksen ja Epionen tytär.


title: Panakeia

text: Yhdessä sisariensa kanssa he harjoittivat kukin yhtä puolta Apollonin tieteistä: Panakeia oli lääkeaineiden, Iaso parantamisen, Hygieia terveyden, Akeso toipumisen ja Aigle luonnollisen kauneuden jumalatar. Hänen veljensä olivat mestaridiagnostikko Podaleirios, mestarikirurgi Makhaon sekä Telesforos ja Aratos. Podaleirios ja Makhaon hallitsivat Trikkan kaupunkia kaksoismonarkkeina.


title: Panakeia

text: Panakeian nimestä juontuu myös käsite "panacea", yleislääke, joka parantaisi kaikki mahdolliset sairaudet.


title: ORP Kujawiak (1921)

text: ORP Kujawiak oli Puolan laivastolle Versaillesin rauhansopimuksen mukaisesti luovutettu Saksan keisarillisen laivaston torpedovene "A-68", joka oli siten 1918 itsenäistyneen maan laivaston ensimmäisiä aluksia.


title: ORP Kujawiak (1921)

text: Alus tilattiin F. Schichaun telakalta Elbingistä Saksasta. Alus otettiin 13. kesäkuuta 1917 palvelukseen torpedoveneenä nimellä "A-68".


title: ORP Kujawiak (1921)

text: Sodan päätyttyä alus määrättiin luovutettavaksi Puolalle. Luovutettu alus oli huonossa kunnossa ja se huollettiin ennen luovutusta Rosythissä, mistä se hinattiin 28. syyskuuta 1921 Gdanskiin öljynpuutteen vuoksi.


title: ORP Kujawiak (1921)

text: Alus otettiin joulukuussa 1921 koeajojen jälkeen virallisesti Puolan merivoimien palvelukseen nimellä "ORP Kujawiak". Se palveli torpedoveneviirikössä (). Alus oli toimitettu aseistamattomana, joten siihen asennettiin kaksi 47 millimetrin wz. 85 Hotchkiss tykkiä ja kaksi 7,92 millimetrin Maxim wz. 08 konekivääriä. Tykit vaihdettiin 1924 75 millimetrin Scheider wz. 97 tykkiin. Samalla aseistusta täydennettiin kahdella 450 millimetrin torpedoputkella.


title: ORP Kujawiak (1921)

text: "ORP Kujawiak" osallistui laivastovierailuihin, joita tehtiin muun muassa kesäkuussa 1923 Libauhun ja Riikaan sekä 1929 Kööpenhaminaan. Alus oli 1. helmikuuta 1929 alkaen tykistönkoululaivana ennen "ORP Mazurin" tehtävään tuloa. Koululaivana ollessaan alus palveli suoraan laivaston komentajan alaisuudessa. Se oli heinäkuussa koulutuslaivueessa konemiesten koululaivana, kunnes se liitettiin sukellusvenelaivueeseen 27. heinäkuuta 1932.


title: ORP Kujawiak (1921)

text: Alus poistettiin palveluksesta 1936 tai 1937 aktiivipalveluksesta, minkä jälkeen se palveli varasto- ja maalialuksena sukellusveneviirikössä. Alus oli syyskuussa 1939 kelluvana öljysäiliönä ankkuroituna Jamie Kuźnickiin. Se selvisi Saksan ja Puolan välisistä taisteluista vaurioitta joutuen saksalaisten valtaamaksi. Aluksen myöhemmät vaiheet eivät ole tiedossa.


title: Kauna (kasvitiede)

text: Kauna on joidenkin heinäkasvien kukissa oleva kalvomainen lehti, joka sijaitsee tähkylän sisähelpeen sisäpuolella. Kaunoja on tavallisesti kaksi, joskus harvoin kolme. Useilla lajeilla niitä ei ole ollenkaan. Kaunoja on pidetty kukan kehän sisemmän kiehkuran jäänteinä. Latinaksi kauna on "lodiculae" ja englanniksi "lodicule".


title: Free Me

text: Free Me on Uriah Heep -yhtyeen kappale ja single vuonna 1977 julkaistulta albumilta "Innocent Victim". Se on todennäköisesti yhtyeen tunnetuin kappale laulusolisti John Lawtonin aikakaudelta 1970-luvun lopulta. Kosketinsoittaja-kitaristi Ken Hensleyn kirjoittama, yhtyeen mittakaavassa tyyliltään poikkeuksellisen kevyt laulu saavutti menestystä Keski-Euroopassa sekä Uudessa-Seelannissa, missä se nousi listakolmoseksi.


title: Free Me

text: Vaikka kappaleen menestys avasikin yhtyeelle uusia ovia, jakoi se kuitenkin yhtyeen fanien mielipiteet ja myös yhtyeestä erityisesti solisti John Lawton oli pettynyt kappaleeseen. ”Free Me” ja koko AOR-vaikutteinen "Innocent Victim" -albumi aloittivatkin Lawtonin lähtölaskennan yhtyeestä.


title: Free Me

text: Singlen b-puolella oli kappale ”Masquerade”, joka ei kuulu "Innocent Victim" -albumille. Myös ”Masquerade” on Ken Hensleyn tekemä.


title: Free Me

text: Frederik on levyttänyt kappaleesta suomenkielisen käännösversion ”Pois luotas kiidän”.


title: Free Me

text:
A-puoli
B-puoli


title: Borenius Asianajotoimisto

text: Borenius Asianajotoimisto Oy on vuonna 1911 perustettu asianajotoimisto ja yksi Suomen suurimmista liikejuridiikkaan erikoistuneista asianajotoimistoista.


title: Borenius Asianajotoimisto

text: Yhtiön palveluksessa on noin 200 henkilöä. Yhtiöllä on pääkonttori Helsingissä, toimistot Tampereella ja Pietarissa sekä toimipiste New Yorkissa. Hallituksen puheenjohtajana toimii Jyrki Tähtinen ja toimitusjohtajana Casper Herler.


title: Borenius Asianajotoimisto

text: Toimiston osakkaat ovat Suomen Asianajajaliiton jäseniä.


title: Borenius Asianajotoimisto

text: Borenius Asianajotoimisto Oy:n hallitus 30. huhtikuuta 2015 lähtien:Vuonna 1911 Kaarlo Viktor Holma (tunnettiin myös etunimellä Cajus) ja Ludvig Ilmari Palmén perustivat yhdessä toimiston Helsinkiin. Palmén & Holma palveli asiakkaita perhe- ja perintöoikeudellisissa sekä vakuutusoikeudellisissa asioissa osoitteessa Aleksanterinkatu 44.


title: Borenius Asianajotoimisto

text: Vuonna 1915 Ilmari Palmén jätti yhtiön ja hänen tilalleen tuli Heikki Borenius vanhempi, jolloin toimiston nimeksi muutettiin Holma & Borenius.


title: Borenius Asianajotoimisto

text: Kaarlo Holma jättäytyi sivuun yhtiöstä 1920-luvun alussa siirtyessään pankkialalle ja politiikkaan. Holma palasi kuitenkin takaisin yhtiöön vuonna 1924. Yhtiö keskittyi pääasiassa perhe- ja perintöoikeudellisiin toimeksiantoihin 1920-luvulla. Heikki Borenius vanhempi oli aktiivinen Lakimiesliiton ja Asianajajaliiton toiminnassa.


title: Borenius Asianajotoimisto

text: Kaarlo Holma jätti yhtiön vuonna 1930. Tämän jälkeen Heikki Borenius vanhempi vaihtoi toimiston nimeksi Asianajotoimisto Heikki Borenius ja toimiston maine kasvoi erityisesti siviilioikeudellisten toimeksiantojen myötä toimiston keskittyessä edelleen perhe- ja perintöoikeudellisiin mutta myös sopimus- ja liikejuridisiin toimeksiantoihin. Vaikka Heikki Borenius ei osallistunut puoluepolitiikkaan, hän hoiti merkittäviä politiikkaan liittyviä ja laajaa huomiota myös julkisuudessa saaneita rikosoikeudellisia toimeksiantoja.


title: Borenius Asianajotoimisto

text: Heikki Borenius vanhempi tarjosi sodan loputtua osakkuutta Henrik Castrénille, joka kutsuttiin toimiston osakkaaksi vuonna 1944. Toimiston nimeksi vaihtui Asianajotoimisto Borenius & Castrén. Toimisto keskittyi yritys- ja sopimusoikeuteen. Sodan jälkeisiin tapahtumiin kuului myös Edwin Linkomiehen edustaminen sotasyyllisyysoikeudenkäynnissä. Toimeksiantojen määrän kasvaessa Eero Walentin von Boehm, Lauri Borenius ja Eero Rönkä avustivat Heikki Borenius vanhempaa juttujen määrän kasvaessa. Heikki Antero Borenius, Heikki Borenius vanhemman poika, liittyi mukaan vuonna 1947 ja samalla toimisto muutti Mikonkatu 6:een.


title: Borenius Asianajotoimisto

text: Henrik Castrén jätti toimiston vuonna 1957, jolloin Heikki Borenius nuoremmasta tuli yhtiön osakas. Yhtiön nimeksi vaihtui Asianajotoimisto Borenius & Borenius. Asianajajista annettu laki (496/1958) tuli voimaan vuoden 1959 alussa ja Heikki Borenius vanhempi kutsuttiin liiton kunniapuheenjohtajaksi.


title: Borenius Asianajotoimisto

text: Vuonna 1961 Heikki Borenius vanhempi täytti 75 vuotta ja tarjosi osuuttaan yhtiössä Kullervo Kemppiselle. Vuonna 1962 Heikki Borenius menehtyi ja Kullervo Kemppisestä tuli yhtiön osakas ja yhtiön nimeksi vaihtui Asianajotoimisto Borenius & Kemppinen. Yhtiön asiakkuudet painottuivat 1960-luvulla suuriin yrityksiin ja teollisuuden toimijoihin. Heikki Borenius nuorempi ja Kullervo Kemppinen toimivat Lakimiesliiton ja Asianajajaliiton hallituksissa. Lisäksi heillä oli jäsenyyksiä myös muissa hallituksissa ja komiteoissa, esimerkkinä Heikki Borenius nuoremman jäsenyys Keskuskauppakamarin välityslautakunnassa 1980–1987 ja Kullervo Kemppisen jäsenyys Helsingin asianajajayhdistyksen hallituksessa 1969–1973 ja Opetusministeriön asettamassa Tekijänoikeudellisessa asiantuntijalautakunnassa 1970–1986.


title: Borenius Asianajotoimisto

text: Vuonna 1972 Ritva-Liisa Luomaranta liittyi mukaan ja hänestä tuli yhtiön ensimmäinen naispuolinen asianajaja. Vuonna 1977 Seppo Kemppinen, Kullervo Kemppisen poika, tuli mukaan yhtiöön. Yritysasiakkaiden määrä kasvoi entisestään 1970-luvulla.


title: Borenius Asianajotoimisto

text: Vuonna 1982 osakkaiksi nimitettiin Ritva-Liisa Luomaranta ja Seppo Kemppinen. Vuonna 1986 tasavallan presidentti Mauno Koivisto myönsi Kullervo Kemppiselle laamannin arvonimen. Vuonna 1988 Heikki Borenius nuorempi menehtyi. 1980-luvulla toimisto hoiti merkittäviä julkisesti rahoitettaviin rakennushankkeisiin liittyviä toimeksiantoja ja johtajien vastuuta koskevia rikosoikeudenkäyntejä. Vuosikymmenen kuluessa toimisto muutti Helsingissä ensin Annakatu 16:een ja toiminnan laajennuttua Yrjönkatu 13:een.


title: Borenius Asianajotoimisto

text: Vuoden 1990 alussa Christer Ekmanista tuli osakas. Vuonna 1991 Kullervo Kemppinen jätti osuutensa yhtiöstä Jyrki Tähtiselle. Vuonna 1992 Ritva-Liisa Luomarannasta tuli toimitusjohtaja ja Seppo Kemppisestä hallituksen puheenjohtaja. Vuonna 1997 Jyrki Tähtinen nimitettiin toimitusjohtajaksi ja Christer Ekman hallituksen puheenjohtajaksi. Insolvenssijuttujen määrä kasvoi merkittävästi 1990-luvun alkuvuosina Suomea koettelevan laman takia. Toimisto avusti 1990-luvulla yrityksiä erityisesti yritysjärjestelyissä ja uusien yritysten listauksissa, erityisesti huipputeknologian alalla.


title: Borenius Asianajotoimisto

text:
Vuonna 2000 yhtiö aloitti Borenius Group -yhteistyön Tallinnan ja Riian toimistojen kanssa, kun Viron ja Latvian merkitys kasvoi suomalaisten yritysten kansainvälistyessä. Vuonna 2001 Asianajotoimisto Borenius & Kemppinen juhli 90-vuotista historiaansa. Vuonna 2002 avattiin uusi toimisto Espooseen Otaniemen Innopoliin tukemaan erityisesti tekniikan alan start-up-yrityksiä. Vuonna 2004 Borenius Group laajeni Liettuaan ja avasi yhteistyötoimiston Vilnaan. Vuonna 2009 Asianajotoimisto Aminoff & Weissenberg, johtava meri- ja kuljetustoimeksiantoja hoitava toimisto, liitettiin osaksi Borenius & Kemppistä. Vuonna 2010 otettiin käyttöön lisätoimitilaa osoitteesta Kalevankatu 6, toimiston virallisen käyntiosoitteen ollessa kuitenkin yhä Yrjönkatu 13.
Yhtiön uusi toiminimi Asianajotoimisto Borenius Oy lanseerattiin vuonna 2011 yhtiön juhliessa 100-vuotista taivaltaan. Vuonna 2012 avattiin toimisto New Yorkissa, Yhdysvalloissa, Borenius Attorneys LLP -toiminimellä. Vuonna 2013 Pietarin toimisto Borenius Attorneys Russia Ltd -toiminimellä aloitti toimintansa Venäjällä. Vuonna 2015 Borenius muutti Yrjönkatu 13:sta ja Kalevankatu 6:sta Kaartinkaupunkiin Valas-kortteliin entiseen UPM:n pääkonttorirakennukseen osoitteeseen Eteläesplanadi 2. Samana vuonna Boreniuksen yhteistyötoimistot Tallinnassa, Riiassa ja Vilnassa siirtyivät Baltian alueen kattavaan Cobalt-asianajotoimistoketjuun, Boreniuksen uudet arvot (toisten arvostaminen, yhdessä onnistuminen, ammattiylpeys) julkaistiin ja Borenius hoiti puolet (6/12) kaikista First North ja NASDAQ OMX Helsinki -pääomamarkkinalistauksista.


title: Jalkapallon Euroopan cupin kausi 1955–1956

text: Jalkapallon Euroopan cup järjestettiin ensimmäistä kertaa kaudella 1955–1956. Se oli myös ensimmäinen UEFA:n järjestämä seurajoukkuekilpailu. Loppuottelu pelattiin Pariisissa, Parc des Princesilla, 13. kesäkuuta 1956. Mestaruuden voitti Real Madrid.


text: Ensimmäiseen Euroopan cupiin osallistuvat joukkueet valitsi ranskalainen sanomalehti L’Équipe sillä perusteella, että cupiin valitut seurat olivat euroopan arvostetuimmat ja edustavimmat jalkapalloseurat. Ensimmäinen Euroopan cupin loppuottelu pelattiin L’Équipen kotikaupungissa Pariisissa kiitokseksi siitä, että lehti oli tehnyt kilpailun järjestämisen mahdolliseksi, ja kehittänyt myös säännöt miten kilpailu toteutetaan.


text: Alun perin valituista seuroista englantilaisseura Chelsean osallistumisen esti Englannin jalkapalloliitto, koska se katsoi että cupiin osallistuminen häiritsi kansallisiin kilpailuihin osallistumista. Chelsean tilalle kilpailuun otettiin puolalainen Gwardia Warszawa. Muista valituista seuroista hollantilainen Holland Sport, unkarilainen Honvéd ja tanskalainen Kjøbenhavns Boldklub eivät ottaneet kilpailukutsua vastaan. Niiden tilalle samoista maista valittiin PSV Eindhoven, Vörös Lobogó ja AGF Aarhus. Kerta oli myös ainoa, jolloin Saarista kotoisin oleva seurajoukkue pelasi UEFA:n turnauksessa ennen kuin Saar liitettiin Länsi-Saksaan 1957.


title: Antiikin Kreikan uskonto

text: Antiikin kreikkalainen uskonto koostui useista toistensa kanssa rinnan eläneistä kulteista, uskomuksista ja toimituksista, joiden alkuperä ja historia vaihtelivat. Uskomukset ja toimitukset olivat usein luonteeltaan paikallisia, joten todellisuudessa voitaisiin puhua "kreikkalaisista uskonnoista" tai "kulteista" monikossa, vaikkakin kautta kreikkalaisen maailman uskomuksissa ja toimituksissa oli paljon yhtäläisyyksiä.


title: Antiikin Kreikan uskonto

text: Kreikkalaisessa uskonnossa ei ollut kyse pelkästä kreikkalaisesta mytologiasta ja sen jumaluuksista; siihen liittyy erilaisia kansanuskomuksia, kulttitoimituksia ja arkisia rituaaleja, sekä mysteeriuskontoja. Kreikkalainen uskonto oli luonteeltaan yhteisöllinen: jumalten palvonta oli kaupunkivaltion tehtävänä. Mysteerikultit, joista kuuluisin oli Eleusiin mysteerikultti, tarjosivat yksilöllisempää uskonelämää. Vaikka Kreikan mytologia onkin säilynyt varsin hyvin, on hankala saada kuvaa tavallisen kansan uskomuksista, jotka näyttävät eronneen tuntuvasti sivistyneistön kehittyneemmistä uskonnollisista rakenteista.


title: Antiikin Kreikan uskonto

text: Kreikkalaiseen uskontoon ei kuulunut mitään dogmaattisia tai teologisia oppirakennelmia. Uskonnollisen elämän painopiste oli kultissa. Ihmiset saivat ajatella jumalista mitä halusivat, kunhan valtion suojeluksessa olevaa jumalten kulttia ei loukattu. Monet kreikkalaiset tunnustivat merkittävimmät, niin kutsutut olympolaiset jumalat: Zeus, Poseidon, Haades, Hera, Apollon, Artemis, Afrodite, Ares, Hefaistos, Athene, Hermes ja Hestia; lisäksi joukkoon voitiin lukea myös Hebe sekä Dionysos ja Demeter. Merkittävimpiä jumalia palvottiin eri kaupunkivaltioissa, mutta jumalten nimiin saatettiin lisätä epiteettejä, jotka ilmaisivat niiden erillistä ja paikallista luonnetta. Lisäksi monilla kaupungeilla oli omat suojelijajumalansa, kuten esimerkiksi Ateenalla Athene. Jotkut kreikkalaisen filosofian koulukunnat, kuten stoalaisuus ja platonismin eräät muodot, käyttivät kieltä, joka vaikuttaa viittaavan yhteen transsendenttiin jumaluuteen.


title: Antiikin Kreikan uskonto

text: Kreikkalaiset uskonnolliset käytännöt ulottuivat kauas Manner-Kreikan ulkopuolelle, Joonian rannikolle ja saarille Vähä-Aasiaan, Sisilian ja Etelä-Italian Suur-Kreikkaan sekä eri puolilla läntistä ja eteläistä Välimerta sijainneisiin siirtokuntiin. Nykyisen Italian alueella kreikkalaiset uskonnolliset ajatukset sekoittuivat yhteen etruskien uskonnon kanssa, muodostaen roomalaisen uskonnon. Rooman valtakunnan itäosissa kreikkalainen uskonto kietoutui yhä enemmän yhteen itäisten uskomusten ja kulttien kanssa.


title: Antiikin Kreikan uskonto

text:
Kreikkalainen uskonto vaikuttaa kehittyneen pronssikautisen Kreikan mykeneläisen kulttuurin uskonnosta. Uskonto on saattanut sisällyttää itseensä alueen varhaisempia uskomuksia ja käytäntöjä, kuten minolaisen kulttuurin uskonnon.
Mykeneläisistä lineaari-B-tauluista muun muassa Knossoksesta, Pyloksesta, Thebasta ja Kydoniasta on voitu tunnistaa suuri määrä erilaisia jumaliin viittaavia nimiä. Näihin kuuluu sekä jumalia että jumalattaria. Osa on suurella varmuudella samoja, jotka tunnetaan myöhemmästä kreikkalaisesta mytologiasta. Osa puolestaan vaikuttaa olevan näiden varhaisia muotoja, kun taas osa jää kokonaan tunnistamattomiksi. Näin mykeneläisessä uskonnossa on joka tapauksessa havaittavissa ensimmäiset merkit myöhemmän antiikin kreikkalaisen uskonnon pantheonista eli jumalten kokonaisuudesta.


title: Antiikin Kreikan uskonto

text: Selvimmin mykeneläisistä teksteistä voidaan tunnistaa Zeus ("di-we", "di-wo"), Hera ("e-ra") ja Poseidon ("po-se-da-o", "po-se-da-wo-ne"). Tunnistettavissa vaikuttavat olevan myös muun muassa myöhempi Apollonin nimitys Paian ("pa-ja-wo-ne"), Ares ("a-re") eli Enyalios ("e-nu-wa-ri-jo"), Artemis ("a-te-mi-to", "a-ti-mi-te"), Athene eli Athena ("a-ta-na"), Dionysos ("di-wo-nu-so"), Eileithyia eli Eleuthia ("e-re-u-ti-ja") sekä Hermes tai Hermes Areias ("e-ma-*25 a-re-ja"). Vaikka teksteissä esiintyy tuttuja nimiä, ne eivät kuitenkaan kerro siitä, oliko näillä jumalilla sama tehtävä kuin myöhemmin. Jotkut tutkijat ovat katsoneet, että erityisesti kreikkalaisen mytologian vahvat naisjumaluudet, kuten Hera ja Artemis, olisivat peräisin jo minolaisesta uskonnosta.


title: Antiikin Kreikan uskonto

text: Kreikan varhaiset, pohjoisesta noin 2000 eaa. saapuneet indoeurooppalaiset asukkaat vaikuttavat olleen maanviljelijöitä, ja heille keskeisellä sijalla oli maan alta vaikuttavat alamaailman jumalat, ktooniset jumalat, jotka hallitsivat maan hedelmällisyyttä ja kasvua tai hankaloittivat sitä. Siksi heitä haluttiin lepyttää rituaaleilla. Nämä henget saivat lopulta inhimillisen muodon ja tulivat osaksi jumalmaailmaa jumalina ja jumalattarina. Keskeisellä sijalla olivat maahan ja sen kasvuvoimaan liittyneet jumalattaret Demeter, joka oli maanviljelyn jumalatar, ja Hera, joka käsitettiin myös maaäidiksi; sekä Dionysos-jumala, joka oli viinin ja hedelmällisyyden jumala.


title: Antiikin Kreikan uskonto

text: Myöhemmin pohjoisesta saapuneet indoeurooppalaiset soturiheimot toivat mukanaan omia jumaliaan. Näistä keskeisin oli taivaan jumala Zeus, joka korvasi aiemmat suuret jumalattaret ylimpänä jumalana. Zeus asettui hallitsemaan Olymposvuorelta käsin, ja hänen ympärilleen muodostui eräänlainen muiden jumalten hierarkia. Samalla muun muassa Athene, jolla oli aiemmin ollut kenties samanlainen rooli kuin muilla jumalattarilla, muuntui hänkin sodanjumalaksi. Monet pronssikautiset kulttipaikat säilyivät käytössä, vaikka kulteissa tapahtui usein muutoksia. Samoin monet varhaiset antiikin aikana käytetyt kulttikuvat olivat minolaisia tai mykeneläisiä kulttiesineitä.


title: Antiikin Kreikan uskonto

text:
Olymposvuorella hallinneiden niin kutsuttujen olympolaisten jumalten kokonaisuus vakiintui Kreikan arkaaisella kaudella. Tuolloin Homeros ja Hesiodos loivat eepoksensa, jotka kuvasivat kreikkalaisen mytologian jumalten alkuperää ("Jumalten synty") sekä keskeisiä tapahtumia ("Ilias", "Odysseia"). Herodotos piti myöhemmin "Jumalten syntyä" auktoriteettina koskien jumalten nimiä ja heidän ominaisuuksiaan. Homeros ja Hesiodos eivät kuitenkaan keksineet jumalia, ja he ottivat suurimmaksi osaksi jumalille nimet vanhoista kulteista. Heidän voi kuitenkin nähdä antaneen kreikkalaisille heidän "pantheoninsa", jumalmaailmansa; erityisesti Homeroksen ansiosta vanhemmat paikalliset jumaluudet jäivät vähitellen syrjään olympolaisten jumalten tieltä, ja homerolaisista jumalista tuli näin yleiskreikkalaisia jumalia.
Vanhempi, paikallinen jumalmaailma ei kuitenkaan hävinnyt kokonaan. Se eli edelleen homerolaisen jumaltaruston rinnalla, osin kietoutuneena yhteen sen kanssa. Mytologia kertoo useita tapauksia, joissa uudempi jumala oli syrjäyttänyt vanhemman jossakin paikassa; esimerkiksi Apollon tuli Delfoihin surmaten siellä aiemmin vaikuttaneen Pythonin, ja samalla vanha kultti korvautui uudella. Usein vanha ja uusi jumala sulautuivat yhteen; esimerkiksi synnytyksen jumalatar Eileithyia käsitettiin usein samaksi kuin Hera tai Artemis, mutta toisin paikoin hänet luettiin itsenäiseksi jumalattareksi. Vanhemmat uskomukset ilmenivät myös muun muassa käsityksissä, joissa homerolainen jumaluus kytkettiin johonkin eläimeen, kuten Zeus härkään ja Poseidon hevoseen.


title: Antiikin Kreikan uskonto

text: Kaikkia vanhempia, primitiivisempiä jumalia homerolainen jumalmaailma ei korvannut lainkaan. Osa kreikkalaisen jumalmaailman merkittävimmistä jumalista oli alkuperältään esihomerolaisia: näihin luetaan Demeter, Dionysos ja Asklepios. Varsinkaan Dionysosta ja Asklepiosta ei koskaan luettu ainakaan täysin olympolaisten jumalten joukkoon, vaan ne säilyivät ikään kuin ulkopuolisina. Vanhempi piirre oli myös kauan säilynyt usko erilaisiin "daimoneihin", henkiolentoihin. Henkiä nähtiin kaikissa luontokappaleissa, kuten eläimissä, kasveissa, virroissa, kallioissa, lähteissä ja kivissä. Lisäksi kansanuskomuksissa esiintyi paljon erilaisia jumalhenkiä, joilla oli jokin yksittäinen tehtävä; esimerkiksi Taraksippos-nimisen hengen tehtävänä oli hevosten säikyttäminen kilpa-ajoissa.


title: Antiikin Kreikan uskonto

text: Jälkihomeerisella kaudella syntyivät niin kutsutut Homeeriset hymnit, jotka oli omistettu uskonnollisissa juhlissa eri jumalille. Arkaaiselta kaudelta lähtien eeppisten runoilijoiden työtä jaetun uskonnollisen ja mytologisen tietoisuuden luomisessa jatkoivat muut runoilijat, kuten lyyrikot ja tragediarunoilijat.


title: Antiikin Kreikan uskonto

text: Kreikan klassista kautta voidaan luonnehtia enemmän maalliseen suuntautuneeksi kuin maailmasta vetäytyväksi. Tämä pätee erityisesti Ateenaan. Uskonnolla oli kuitenkin suuri merkitys kreikkalaisten elämässä. Viralliset menot kohdistuivat perinteiseen olympolaiseen, homeeriseen uskontoon, ja kulttimenoja vietettiin usein suurina kansanjuhlina. Kulteissa yleiskreikkalainen ja paikallinen kultti saatettiin kytkeä yhteen; näin tehtiin esimerkiksi Ateenassa korostamalla Athenen asemaa Zeuksen tyttärenä. Pohjoisesta ja idästä saapui Kreikkaan erilaisia orgiastisia kultteja, joista eräs oli äitijumalatar Kybelen kultti. Kansan keskuudessa suosittuja olivat erityisesti mysteeriuskonnot, kuten Eleusiin mysteerit, johon kuului lupauksia palkinnosta kuolemanjälkeisessä elämässä, sekä Dionysoksen mysteerit, jossa korostuivat ekstaattiset piirteet.


title: Antiikin Kreikan uskonto

text: Klassisena aikana kreikkalainen uskonto kohtasi myös arvostelua. Monet tunnetut filosofit arvostelivat perinteisiä uskomuksia. Varhaisimpia oli Ksenofanes, joka arvosteli jumalten kuvaamista antropomorfisina eli ihmisen muotoisina sekä sitä, että jumalten kuvataan omaavan inhimillisiä paheita. Myös muut esisokraatikot esittivät luonnonfilosofisia käsityksiä, joissa jumalilla ei ollut osuutta maailman luonnolliseen kulkuun. Sokrates puolestaan arvosteli muun muassa yrityksiä saada jumalat toimimaan ihmisten tahdon mukaan. Uusien uskonnollisten ajatuksien esittämisessä oli kuitenkin myös vaaransa, mikä näkyi esimerkiksi Anaksagoraan karkotuksessa sekä Sokrateen saamassa syytteessä ja kuolemantuomiossa. Myöhemmin esimerkiksi Platon ei puhunut polyteistisistä jumalista, vaan keskittyi yhteen jumalaan, jota kutsui Hyvän ideaksi. Aristoteles puhui ensimmäisestä liikuttajasta. Varsinaista ateismia ei vielä juurikaan esiintynyt.


title: Antiikin Kreikan uskonto

text: Hellenistisenä aikana kreikkalainen sivistys levisi laajalle alueelle ja samalla Kreikkaan tuli uusia kultteja, jotka tulkittiin kreikkalaisen mytologian termein: esimerkiksi Ammon ja Baal ymmärrettiin Zeukseksi, Atargatis Afroditeksi ja Anaitis Artemiiksi. Samalla Kreikkaan, kuten koko antiikin maailmaan, levisivät idän mysteeriuskonnot, jotka tarjosivat kansanomaisemman ratkaisun ihmisten uskonelämän ongelmiin. Näistä uskonnoista tärkeimpiä olivat egyptiläiset Serapiksen, Isiksen ja Osiriksen kultit. Tällaiset mysteeriuskonnot tarjosivat kanavan henkilökohtaisemmille uskonnollisille tunteille. Kreikkaan tuli myös erilaisia okkultistisia itämaisia oppeja, kuten astrologia, sekä erilaisia kaldealaisia, babylonialaisia ja egyptiläisiä okkultistisia vaikutteita. Kreikkalaistuneiden juutalaisten määrä kasvoi.


title: Antiikin Kreikan uskonto

text: Kohonnut sivistystaso ja laajalle levinneet filosofiset opit rapauttivat ainakin yläluokan keskuudessa uskoa useisiin jumaliin ja heidän runsaaseen vuorovaikutukseensa ihmisten kanssa. Eri filosofisten suuntausten ratkaisut jumaluuden ongelmaan olivat erilaisia: skeptikot ja epikurolaiset uskoivat, että jumalia joko ei ole lainkaan tai että heidän vaikutuksensa elämään on merkityksetön. Platonin seuraajat, kuten keski- ja uusplatonilaiset, postuloivat useimmiten yhden jumalan olemassaolon, mutta yksimielisyyttä tämän olennon luonteesta ei syntynyt. Kyreneläiseen koulukuntaan kuulunut Theodoros ”Jumalaton” kielsi jumalten olemassaolon kokonaan ja edusti näin harvinaista ehdotonta ateismia.


title: Antiikin Kreikan uskonto

text: Kun Rooman valtakunta valloitti Kreikan vuonna 146 eaa., se omaksui suuren osan kreikkalaista uskontoa, samoin kuin muutakin kulttuuria. Kreikkalaiset jumalat samastettiin vanhoihin roomalaisiin jumaliin: esimerkiksi Zeus Juppiteriin, Hera Junoon, Poseidon Neptunukseen, Afrodite Venukseen, Ares Marsiin, Artemis Dianaan, Athene Minervaan, Hermes Merkuriukseen, Hefaistos Vulcanukseen, Hestia Vestaan, Demeter Cerekseen, Haades Plutoniin, Tykhe Fortunaan ja Pan Faunukseen. Jotkut jumalat, kuten Apollon ja Bakkhos, roomalaiset olivat omaksuneet jo aiemmin. Roomalaisessa uskonnossa oli kuitenkin monia vanhempia jumalia, joita ei yhdistetty mihinkään kreikkalaiseen jumalaan, kuten Janus ja Quirinus.


title: Antiikin Kreikan uskonto

text: Roomalaisena aikana ajanlaskun ensimmäisellä vuosisadalla syntyi juutalaisperäinen kristinusko, joka levisi myös Kreikkaan. Samoihin aikoin valtakuntaan levisi idästä muun muassa mithralaisuus sekä Voittamattoman Auringon (Sol Invictus) kultti. Myös yläluokka etsi jälleen lohtua uskonnosta ja magiasta. Varhaisen kristinuskon rinnalla vaikutti myös gnostilaisuus. Myöhäisantiikin aikana, kristinuskon jo noustua valtionuskonnoksi ja enemmistöuskonnoksi, keisari Julianus Apostata yritti vielä herättää hellenistisen polyteistisen uskonnon henkiin. Hän pyrki muuntamaan sen kristinuskon kaltaiseksi uskonnoksi, jolla olisi yhtenäinen teologia ja järjestäytynyt papisto. Monille myöhäisantiikin uusplatonilaisille filosofinen tutkimus oli samalla uskonnollista toimintaa.


title: Antiikin Kreikan uskonto

text: Antiikin kreikkalainen teologia perustui polyteismiin eli monijumalaisuuteen, toisin sanoen oletukseen siitä, että jumalia ja jumalattaria oli useita. Merkittävimpiä jumalia olivat niin kutsutut olympolaiset jumalat. Näitä oli kerrallaan aina 12, mikä oli peräisin Vähästä-Aasiasta. Joukkoon luetut nimet kuitenkin vaihtelivat osittain; usein olympolaisiin luettiin Zeus, Poseidon, Haades, Hera, Apollon, Artemis, Afrodite, Ares, Hefaistos, Athene, Hermes ja Hestia; joskus taas Olymposvuoren sijasta manalassa asuneen Haadeen paikalla on Demeter ja Hestian paikalla Dionysos. Yhteensä erilaisia jumalia, paikallisia heeroksia ja henkiä oli tuhansia; Hesiodos mainitsee jumaluuksia olevan kolmekymmentätuhatta. Suurin osa näistä oli erilaisia luonnonhenkiä, kuten nymfejä.


title: Antiikin Kreikan uskonto

text: Jumalten uskottiin olevan kuolemattomia, mutta ei kaikkivaltiaita. Myös jumalia hallitsi kohtalo, joka syrjäytti kaiken muun. Esimerkiksi kreikkalaisessa mytologiassa Odysseuksen kohtalona oli palata kotiinsa Ithakaan Troijan sodan jälkeen, ja jumalat saattoivat ainoastaan pidentää tämän kotimatkaa ja tehdä siitä vaikeamman, eivät pysäyttää häntä.